הוועדה המיוחדת לענייני הצעירים, כנסת 25, פרוטוקול מספר 20, 2023-06-07 00:00

נעמה לזימי: בוקר טוב, אני שמחה מאוד לפתוח את הדיון החשוב הזה היום

נעמה לזימי:  אני אומר שזה דיון המשך שלישי בוועדת הצעירים על אלימות משטרתית

נעמה לזימי:  הדיונים פה בוועדת הצעירים על אלימות משטרתית ו- profiling, באמת שילבו את מה שאנחנו חווים ורואים בימים אלו כלפי מפגינים, לצד התנהלות שצריך לבדוק אותה לאורך הזמן, כלפי חברות מודרות אחרות כמו: חרדים, ערבים, אתיופים, מזרחים ועוד

נעמה לזימי:  כמובן השימוש במכת״זיות ובבואש, שאנחנו יודעים שזה בסופו של דבר מחלחל אל כולנו, אז זה גם עוד דבר שצריך לבחון אותו

נעמה לזימי:       אלא שהיום, הדיון הספציפי הזה, הוא דיון חירום, בגלל אירועי השבת האחרונה וגם בגלל הסמכות הברורה שיש לוועדה הזו בהגנה על החברה האזרחית

נעמה לזימי:  אני חייבת לומר שכאשר אני התעקשתי על הסמכות הזו, ידעתי שזכות ההפגנה בממשלה הזו תעמוד על המוקד

נעמה לזימי:  עוד מהדיונים על שינוי פקודת המשטרה לפני הקמת הממשלה

נעמה לזימי:  זה משהו שידענו, סמכויות על חקירות ומתן אישורים למפגינים, זה משהו שידענו שתהיה אתו בעיה

נעמה לזימי:  הסמכות הזו היא סמכות שקיימת לוועדה הזו

נעמה לזימי:  לכן אני גם רוצה להגיד שהדיון הזה הוא מתערבב בין הסיפור של אלימות משטרתית לבין הסיפור של הגנה על החברה האזרחית ועל הזכות להפגין בביטחון, שנדמה שמתערערת בימים הללו במחוז ספציפי

נעמה לזימי:  אני בכוונה גם אומרת את זה

נעמה לזימי:       אני כן רוצה לציין כמה דברים שקרו

נעמה לזימי:  אנחנו נדבר עם כל מי שקשורים לאירועי השבת ולהפגנות, אבל אני כן רוצה לציין גם דברים נוספים שקרו, שהם חלק מאותו הלך רוח שאנחנו מזהים כמאוד בעייתי למרחב הדמוקרטי בישראל

נעמה לזימי:  עו״ד אווקה זנה פוטר

נעמה לזימי:  ראש היחידה למאבק בגזענות במשרד המשפטים

נעמה לזימי:  מדובר ביחידה יחסית חדשה, שהוקמה בעקבות דו״ח פלמור

נעמה לזימי:       היחידה הזו עשתה עבודה די משמעותית, שהייתה אמורה לחלחל אל יתר הרשויות

נעמה לזימי:  כמו למשל, איסוף נתונים על profiling

נעמה לזימי:  אבל במקום זה, פוטר ראש היחידה, שבעיניי הוביל אותה במקצועיות רבה

נעמה לזימי:  אני לא נמצאת בסמכות להחליט על זה אבל אני חושבת שהפיטורים האלה מריחים רע מאוד

נעמה לזימי:  גם הם, זה חלק מהניסיון לחולל פה משטר נאמנות, בו מי שיעמדו בתפקידים בכירים יהיו אנשי שלומם של

נעמה לזימי:  אנחנו אחרי האירוע בו יו״ר ועדת חוקה, חוק ומשפט, שדוהר אל עבר הפיכה משטרית, קורע מצווארה של אזרחית ישראלית שלומדת בקולומביה, את המגפון

נעמה לזימי:  אני גם מכירה אותה ויודעת שהיא אזרחית שומרת חוק ואדם משכמו ומעלה

נעמה לזימי:       גידי, אתה גם תדבר על זה תכף בעצמך, אבל אנחנו נמצאים פה אחרי הפרה מאוד קשה של זכויות אדם של מפגין

נעמה לזימי:  גידי ברן

נעמה לזימי:  אני רוצה שתספר לנו את סיפורך כאן היום וגם את ההפרות מאוד ברורות של הזכויות

נעמה לזימי:  גם מול הטיפול הרפואי וגם מול זכויות עצורים

נעמה לזימי:  מדובר בסוגיות שמעלות שאלות רבות על איך דברים מתקיימים באופן הזה

נעמה לזימי:  חשוב לי גם לומר בדיון הזה תודה לשותפתי, חברת הכנסת אפרת רייטן, שנכחה באירוע, עזרה למפגינים וליוותה אותם

נעמה לזימי:  והיא גם יוזמת דיון ייעודי בוועדה לביטחון לאומי

נעמה לזימי:  אני חושבת שבגלל שאנחנו כבר מקיימים דיון שלישי בנושא הזה, ומה שנקרא, The mor the merrier , כדי לבער את התופעה הבאמת בעייתית הזאת

נעמה לזימי:  אז חשוב לציין את זה ולהודות על זה

נעמה לזימי:       אני מודה גם לכל הנוכחים שהגיעו לכאן, זה לא מובן מאליו ואני חושבת שזה קול שחייב להישמע בכנסת, בכל דיון

נעמה לזימי:  הכנסת היא לא רק גוף מחוקק אלא גם גוף מפקח וכשמעמד הכנסת נשחק, וכשיש ויכוח על האם נציגי הרשויות יגיעו לדיונים או לא, זה חלק נוסף משחיקת הדמוקרטיה

נעמה לזימי:  לכן, הקול של החברה האזרחית, הקול של אלה שפעילים במרחב למען הדמוקרטיה, חייב להישמע, בעת הזו אף יותר ויותר

נעמה לזימי:  חיזוק מעמד הכנסת הוא חלק מזה

נעמה לזימי:  חיזוק שלנו כגוף מפקח שדורש תשובות, שואל שאלות ומעביר ביקורת

נעמה לזימי:  זה בחוק יסוד הכנסת, אבל אנחנו יודעים שהמעמד הזה נשחק יותר ויותר עם השנים וכולנו רואים את זה

נעמה לזימי:  החובה שלנו היא להגן על הזכויות הללו של הציבור להגיע לכאן, לספר, לדרוש תשובות ולשנות

נעמה לזימי:       אז אני ממש מודה לכל הנוכחים והנוכחות

נעמה לזימי:  אני רוצה גם לומר נקודה לחיוב לפני שנתחיל בדיון

נעמה לזימי:  בדיון הקודם על אלימות משטרתית, הגיע ד״ר איברהים יעקוב מ- ׳יוזמות אברהם׳ וסיפר על הדרכות שהם עושים, בהקשר של אינטראקציה עם החברה הערבית

נעמה לזימי:  ובאותו רגע פשוט הזמינו אותו להצטרף לשיחות עם המשטרה, על מנת להטמיע חלק מההדרכות שלו עם השוטרים, כדי למנוע באמת מצבים שהם תוצאה של profiling או דברים אחרים

נעמה לזימי:       אני חושבת שזה בדיוק מה שצריך לקרות כאן

נעמה לזימי:  שנשמע את הציבור, שנבין איפה נקודות העיוורון שלנו, איפה הנקודות שבהן אנחנו כושלים, כי צריך גם לדעת להודות בטעויות, ואז כמובן גם לשפר וכמובן שיש מה לשפר

נעמה לזימי:  אז שוב תודה לכל מי שהגיע לכאן

נעמה לזימי:      לפני שנתחיל, אני רוצה לפתוח באיזה סרטון שאיגד כמה מהאירועים האחרונים, לפני שיגידו לנו ששום דבר לא היה, צריך רגע להכיר בעובדות ובמה שהיה, כי היום הכול מתועד וקשה מאוד לטייח מקרים כאלה

נעמה לזימי:  אנחנו לא בימי ׳ואדי סאליב׳ ודברים כאלה

נעמה לזימי:  תודה

נעמה לזימי:       (הקרנת סרטון)     

נעמה לזימי: מה שראינו כעת בסרטון זה קשה לצפייה

נעמה לזימי:  אבל ניסינו להעביר כמה מהאירועים הבאמת לא קלים שהתרחשו ולמה יש קשר ישיר בין אובדן אמון הציבור למערכות אכיפת החוק

נעמה לזימי:  זה דבר שאפשר וצריך לתקן ואני באמת מאמינה שאפשר לתקן

נעמה לזימי:  כמובן שגם צריך להסיר פוליטיזציה מהאינטראקציות הללו

נעמה לזימי:  אני רוצה לפתוח דווקא בעדותו של גידי ברן ממחאת הצעירים בצומת כרכור

נעמה לזימי:  אתה נעצר בשישי האחרון ואחד הדברים שממש היה קשה לראות, זה את הכיסוי על העיניים

נעמה לזימי:       אני חושבת שמדובר לא רק בהפרה של זכויות אדם אלא פשוט חוסר אנושיות שמטריד מאוד לראות שנמצא במרחב האזרחי

נעמה לזימי:  אני מודה לך מאוד על שהגעת היום

נעמה לזימי:  אני בטוחה שזה לא פשוט ושגם עברו עליך ימים לא קלים

נעמה לזימי:  אז אני מעריכה את זה מאוד שאתה פה ושאתה משמיע את הקול שלך

נעמה לזימי:  תודה רבה, הבמה שלך

גדעון ברן: שלום לכולם, אני גידי ברן, בן 21 מפרדס חנה כרכור ואחד ממובילי מחאת הצעירים בפרדס חנה כרכור

גדעון ברן:  בערב שישי האחרון, אני ראיתי וחוויתי את הלילה הכי קשה ואלים בחיי

גדעון ברן:  הדבר הכי עצוב הוא שהאלימות שחוויתי הייתה מצד שוטרים, מאלו שצריכים ושתפקידם הוא להגן עליי

גדעון ברן:  ראיתי שוטרים שמחלקים אגרופים ומרפקים, אנשים שהטיחו על הרצפה, שברו לאחד מהמפגינים את האף והוא פשוט דימם שם, חנקו את אבא שלי וההרגשה הייתה שאני בסרט מלחמה, לא בהפגנה

גדעון ברן:       אני אחד שמעולם לא הפר חוק, לא פעלתי באלימות ולא אפעיל אלימות וכשהוסבר שההפגנה מפירה את הסדר הציבורי, לקחתי את הרגליים שלי והזדרזתי להגיע במהירות למדרכה

גדעון ברן:  ניכר היה שהשוטרים סימנו אותי מראש בגלל שהובלתי את המורל ואת השירה, זה היה כל מה שעשיתי, הם הטיחו אותי על הרצפה בחוזקה וגרמו לי לאבד את ההכרה

גדעון ברן:  אזקו לי את הידיים ואת הרגליים, כיסו לי את העיניים עם הבנדנה שהייתה על צווארי ובעודי מעולף, הכניסו אותי לניידת

גדעון ברן:  כשהבנתי מה קורה תחושות של חרדה ופחד מילאו אותי, הרגשתי כמו אסיר ביטחוני

גדעון ברן:       אני באתי לפה בעיקר בשביל לשאול אתכם, על מה? על מה ולמה כל האלימות הזאת? למה זה מגיע לי? למה מפגין שבא לשמור על המדינה שלו, עם רצון טוב באמת, למה מגיעה לו כזאת אלימות? למה מגיע לאבא שלי שיחנקו אותו? הוא בסך הכול ראה אותי מרוסק על הרצפה וניסה להגיע אליי

גדעון ברן:  השוטרים ראו בנו כפושעים מסוכנים

גדעון ברן:       לדעתי פשוט ההפגנה לא התאימה להם באותו ערב, אז הם החליטו להשתמש באלימות כדי לפזר אותנו

גדעון ברן:  כשהגעתי לתחנה נאמר לי שאני מואשם בהפרת הסדר הציבורי ולאחר שש שעות, בחקירה שנייה, נאמר לי שאני מואשם בתקיפת שוטר

גדעון ברן:  לא היה ולא נברא

גדעון ברן:  הבינו או שראו את המעצר האלים שעשו לי ולדעתי החליטו לכסת״ח את עצמם ולהאשים אותי עכשיו בתקיפת השוטר

גדעון ברן:  היחידים שהותקפו הם ועוד 14 או 17 - - -      

נעמה לזימי: מעניין

נעמה לזימי:  להאשים אדם בתקיפת שוטר כשהוא עם עיניים מכוסות ואזוק בידיים, זה שיא חדש של המצאות כלפי מפגינים

גדעון ברן: שמונה שעות עברו מרגע שאמרתי שאני זקוק לטיפול רפואי בגלל שאני חולה כרוני ולא ניתן לי טיפול במלואו

גדעון ברן:  סבלתי מכאבים

גדעון ברן:  רק בשעה 07:30 בבוקר שלמחרת, השוטרים לקחו אותי לבית החולים

גדעון ברן:  היחידים שהותקפו זה אני ועוד מפגינים רבים

גדעון ברן:  אני שואל אתכם, למה מגיע לי לעבור כזו טראומה? למה זה מגיע לי? אני באמת לא מבין

גדעון ברן:  כל מה שרציתי היה להפגין, כי אני באמת באמת מפחד מהעתיד

גדעון ברן:  אני בן 21, כל החיים שלי לפני ואני מת מפחד מזה שהמהפכה הזאת תעבור

גדעון ברן:       בהפגנה הבנתי שהעולם התהפך, אנשים טובים נהיו פושעים

גדעון ברן:  המשטרה לא מבדילה בין עבריינים לבין מפגינים

גדעון ברן:  אני לא יודע, אולי זו הוראה מלמעלה, אבל מי שמגן על הדמוקרטיה מקבל אלימות

גדעון ברן:  שוטרים צריכים להבין וזה חשוב להדגיש כאן, המפגינים הם לא אויבים, לא טרוריסטים ולא אנרכיסטים

גדעון ברן:  ההסתה נושבת אל חדרי תחנות המשטרה

גדעון ברן:  הייתה הרגשה שמי שמעוניין בקידום צריך להרביץ, ככה זה הרגיש לי

נעמה לזימי: תודה רבה

נעמה לזימי:  אתה ממש לא לבד

נעמה לזימי:  אורי, אביו שהגיע אותו, אתה רוצה להגיב גם? כי אני חושבת שגם ראינו אותך נהדף בעת שאתה מנסה להגן על הבן שלך וזו הייתה חוויה מטלטלת וקשה

אורי סביר: כן

אורי סביר:  אני רוצה להודות לכם על שהזמנתם אותנו לכאן כדי לספר את הסיפור של יום שישי השחור, של ההפגנות והמעצרים האלימים

אורי סביר:  אני לא הסיפור, אני סך הכול האבא שניסה להגיע אל הבן שלו

אורי סביר:  ראיתי אותו מוטל על הרצפה, חצי מעולף עם כיסוי על העיניים ויושבים עליו, מועכים אותו, זה היה באמת נורא לראות את זה

אורי סביר:  וזה היה רק הפתיח ל-15 שעות בהן הוא היה אזוק בידיים וברגליים

אורי סביר:  לרגע לא הורידו ממנו את האזיקים, גם לא בשירותים, גם לא בבית החולים, כשהוא הגיע כבר לבית החולים אחרי שהוא ביקש עוד פעם ועוד פעם לקבל טיפול

נעמה לזימי: ולא הודיעו לכם כשהוא פונה לבית החולים?     

אורי סביר: העבירו אותו מחדרה לתחנת ג׳סר, כדי להרחיק את המפגינים, הם כנראה מאוד נלחצו מהמפגינים

אורי סביר:  הגענו לתחנת ג׳סר והחזירו אותו לתחת חדרה

אורי סביר:  ומהשלב בו החזירו אותו מתחנת ג׳סר לתחנת חדרה, אנחנו לא יודעים איפה הוא

אורי סביר:  ארבע או חמש שעות אנחנו פשוט מחפשים אותו

אורי סביר:  הרגשנו כאילו אנחנו באיזה משטר אפל

אורי סביר:  נעלם לנו הילד, אנחנו לא יודעים איפה הוא, עורכת הדין המקסימה שייצגה אותו בהתנדבות, אושרת, גם לא ידעה איפה הוא

אורי סביר:       עורכי דין לא יודעים? באמת, נעלם לנו הילד במן טירוף וסרט רע

אורי סביר:  המשכנו לנסות לברר ורק אחרי שהגיעה לתחנת המשטרה חברת הכנסת אפרת רייטן, שבאמת כל הכבוד לה, אז היא היחידה שהסכימו לומר לה איפה הוא נמצא וזה בתנאי שאנחנו לא נגיד למפגינים איפה הוא נמצא ובתנאי שנגיד למפגינים ללכת

אורי סביר:  זה היה משהו שאני באמת לא יודע להגדיר

אורי סביר:  אז הבטחתי למשטרה שאני לא אגיד למפגינים שהוא נמצא בבית החולים, ואז אמרו לי שהוא שם

אורי סביר:  הלכנו לשם ותוך שעה הם שיחררו אותו על כלום

אורי סביר:  בתור הורים, אלה באמת היו שישי ושבת של סרט רע אחד ארוך

אורי סביר:       הבן המקסים שלי, כל מה שהוא עשה זה להגיע ולהיאבק נגד ההפיכה השלטונית שמתרחשת כאן, אנחנו באמת מעודדים אותו ומעריצים אותו על המאבק המדהים שהוא עושה בצומת כרכור

אורי סביר:  ואני חושב שלא רק שזה לא מגיע לו, לא מגיע לאף אחד לעבור סרט נורא כזה

אורי סביר:  אני מוכרח גם לציין שהיו הרבה מאוד שוטרים בדרך, גם בתחנת חדרה וגם בתחנת ג׳סר, שהתייחסו אליו מאוד יפה

אורי סביר:  רוב השוטרים שהוא פגש התייחסו אליו יפה, חוץ משוטרי היס״מ שקפצו עליו שם באותו אירוע אלים ועוד שוטר אחד מתחנת חדרה

אורי סביר:  השוטרים שליוו אותו לבית החולים, השוטרים בתחנת חדרה וגם השוטרים מתחנת ג׳סר, אני באמת חושב שמרבית השוטרים הם בני אדם

אורי סביר:  אבל במקרה הזה השוטרים השאירו אותו אזוק

נעמה לזימי: זה באמת מעלה שאלות על מה היא ההוראה

נעמה לזימי:  אני רוצה להמשיך עם עורכת הדין אושרת קירמה, גם אני שוחחתי איתך וגם את מכירה את המקרה

נעמה לזימי:  אם תוכלי לכוון את השאלות החשובות לנציגי הרשויות פה, כי בסוף אנחנו נמצאים פה גם בשביל לקבל תשובות ולראות האם אנחנו גם צריכים לדרוש מהוועדה התייחסות יותר רצינית ורשמית

נעמה לזימי:  אז תודה לך אורי, ותודה לך גם שאת פה אושרת

אושרת קירמה: תודה שהזמנתם אותי לדבר פה

אושרת קירמה:  תכננתי משהו שלם להגיד פה אבל את צודקת נעמה, עדיף להתחיל מכמה אמירות ושאלות

אושרת קירמה:  אנחנו כבר תקופה, אני וכל חבריי למערך, יוצאים כמעט בכל ימות השבוע, כל יום בו יש הפגנה, אנחנו יוצאים לתחנות המשטרה בתל אביב, בזיכרון יעקב, בחדרה ובחיפה, על מנת לייצג עצורים שמתבררים בסופו של דבר כמעצרי שווא

אושרת קירמה:  המעצרים האלה נעשים תוך הפעלת אלימות מאוד קשה, תוך פגיעה קשה בזכויות של אותם עצורים ותוך תחושה של התנכלות, לא רק כלפי העצורים אלא גם כלפינו, עורכי הדין שבאים לייצג אותם

אושרת קירמה:       אנחנו נתקלים בפרקטיקות של שקרים מצד מפקדי התחנה ומצד הקצינים בשטח, שמשקרים לנו גם לגבי מקום המצאם של העצורים וגם לגבי משך הזמן שהם שם, מסרבים לתת לנו להיכנס ומעלימים לנו אותם בין תחנות

אושרת קירמה:  כאשר הם נעצרים במוקד ההפגנה עצמו, אנחנו נמצאים שם ברוב המקרים ורואים את המעצר, פונים לשוטרים שעוצרים אותם ושואלים: ״לאן הם נלקחים?״, אבל הם מסרבים להגיד לנו

אושרת קירמה:  אנחנו מוצאם את עצמנו משחקים משחק של חתול ועכבר עם המשטרה, רק כדי לקבל מידע בסיסי, שלפחות לנו, כעורכי דינם של העצורים, הם חייבים לתת אותו

אושרת קירמה:  החוק מחייב לתת לנו את המידע הזה

אושרת קירמה:       לא ייתכן שאני באה לקצין, למפקד תחנת ואומרת לו שמדובר בעציר עם מחלה כרונית, גידי זה אחד מהמקרים היותר קשים, אבל היו לנו גם מקרים של עצורים עם בעיות נפשיות, עצורים עם מחלות כרוניות אחרות ומסרבים לתת לנו להעניק להם איזה שהוא טיפול רפואי או לפנות אותם לטיפול רפואי

אושרת קירמה:  לא ייתכן שאנחנו מנסים לקבל מידע בסיסי, חשוב ואקוטי לזכויות של אותו עצור ומעלימים לנו אותם מתחת לאף אל תחנות אחרות ואנחנו צריכים להתחיל לנחש איפה נמצא עצור

אושרת קירמה:  חמש שעות שההורים שלו צריכים להתחיל לנחש איפה הוא נמצא

נעמה לזימי: יש לומר אושרת, שזה דבר שקורה כבר תקופה

נעמה לזימי:  זה לא איזה מקרה אחד

נעמה לזימי:  זו מגמה שנמשכת כבר כמה חודשים ומופרות בה הזכויות הברורות של העצורים ושל החוק הברור

אושרת קירמה: זה קורה כבר כמה חודשים וגם יותר מזה

אושרת קירמה:  ההתניה של שחרור עצור בזה שיפונו המפגינים, שהיא לחלוטין מנוגדת לחוק, קורת שוב ושוב במרחב מנשה לפחות בחודש האחרון, שם עיקר העצורים שאותם אני מייצגת

אושרת קירמה:  בנוגע לפרקטיקה של העלמת העצורים, אחד המקרים שקרה עוד לפני האירוע של גידי, זה שלפני כחודש, היה קצין עמד איתי מחוץ לתחנה ואמר לי: ״אני עוצר את אותו עצור, אני כבר שלחתי אותו לקישון

אושרת קירמה: ״ חצי שעה לאחר מכן אני מגלה שהוא שיקר לי בפנים

אושרת קירמה:       אני עמדתי להעיר שופט באמצע הלילה כדי להגיש ערר ואני מגלה שמה שקרה בפועל זה שהוא נשלח כבר עם המסמך שחרור לתחנת זיכרון על מנת להעלים אותו מהמפגינים, אותו קצין הסכים להגיד לי את זה רק במידה ואני אעיף את המפגינים מחוץ לתחנה

אושרת קירמה:  אותו הדבר קרה עם גידי

אושרת קירמה:  הדבר שהכי הדהים אותי באותו ערב, זה שמצאתי את עצמי מייחלת לזה שאותו קצין שאמר לי שהוא נעצר ונלקח לחדרה, בעצם משקר לי

אושרת קירמה:  אני ייחלתי לזה ששוב שוטר ישקר לי

אושרת קירמה:  זו הזיה שאנחנו נמצאים בסיטואציה שבה אני מקווה ששוטר עומד מולי ומשקר לי

אושרת קירמה:  אני חייבת להגיד שדווקא בתחנת ג׳סר, להבדיל מההתנהלות אותה אנחנו רואים בתחנת חדרה ובתחנת זיכרון, בתחנת ג׳סר נהגו בנו באנושיות

אושרת קירמה:       מרגע שגידי הגיע לתחנת ג׳סר ואחריו עוד ארבעה עצורים נוספים, מפקד התחנה, ברגע שהגיעו ההורים של גידי עם התרופות והמרשמים, ללא היסוס, הכניס לו את הדברים פנימה

אושרת קירמה:  אבל העלימו לנו את העצורים במשך שעות

אושרת קירמה:  בזמן שאני התרעתי מהרגע הראשון על זה שיש לו מצב רפואי ייחודי, שיש לו מחלה כרונית, שהמצב שלו מתדרדר ושהוא חייב לקבל טיפול תרופתי

אושרת קירמה:  גידי נלקח, אם אני זוכרת נכון, בסביבות השעה 17:30 או 18:00, אני ישבתי שם עד 07:00 בבוקר, גידי נלקח מג׳סר חזרה לחדרה ואני רואה מול העיניים שלי את המצב שלו מתדרדר, את הפנים שלו נהיות אפורות ואני שוב ושוב מבקשת שיפנו אותו לקבל טיפול רפואי ואומרים לי: ״לא, הוא יישלח לתחנת חדרה

אושרת קירמה: ״      אז אני שמחה שלפחות הוא לא נשלח לקישון

אושרת קירמה:  אבל למה להתנהל בכזו אלימות? בכזו צורה שפוגעת בזכויות? שמפרה כללים, חוקים פקודות ונהלים? כל דרך אפשרית כלפי מפגינים

אושרת קירמה:  התחושה הייתה ביום שישי, שאותם עצורים, סומנו בתחילת האירוע, מלכתחילה

אושרת קירמה:  רואים את זה גם בסרטון בו נעצר גידי, שממש מעיפים את אבא שלו כדי להגיע אל גידי

אושרת קירמה:  זו לא פעם ראשונה שאנחנו רואים את זה בהפגנות האלה וזה פסול

אושרת קירמה:  אנשים לא צריכים להיות במצב בו הם מפחדים מהמשטרה

אושרת קירמה:  התפקיד של המשטרה הוא לאכוף את החוק ולא להלך אימים על אזרחים

אושרת קירמה:  בטח לא על אזרחים - - -      

נעמה לזימי: ממש, זה בטח לא מגביר את אמון הציבור במשטרה

אושרת קירמה: בדיוק

אושרת קירמה:  ואנחנו נמצאים במצב בו אנשים פונים אליי באור עקיבא ובחדרה, והם פוחדים לפנות לעזרה מהמשטרה

אושרת קירמה:  הם עוברים תקיפות על ידי מפגינים שנמצאים שם מהצד השני והם פוחדים לפנות לשוטרים כי הם מגיבים אליהם בזלזול

אושרת קירמה:  אחרי שאני רואה שדורסים מפגינים בצומת כרכור ומפקד התחנה בא ואומר לי: ״אם הם לא רוצים להידרס שלא יבואו להפגין בצומת״

אושרת קירמה:  דבר נוסף שראיתי במו עיניי - - -     

נעמה לזימי: רק רגע, אני רוצה שנכניס את זה לפרוטוקול

נעמה לזימי:  מפקד תחנה שמסכן את שלום הציבור זה דבר שאני רוצה שנבדוק אותו

נעמה לזימי:  זה היה מפקד המרחב או מפקד התחנה?     

אושרת קירמה: מפקד התחנה אמר לי את המשפט הזה

נעמה לזימי: מפקד המרחב הוא הבעיה בהקשר של האזור הזה

אושרת קירמה: מפקד המרחב, זה משהו שאני ראיתי, נכנס עם הרכב שלו אל תוך המפגינים

אושרת קירמה:  לא עמד שם שוטר נוסף שאמר: ״תזוזו, הרכב רוצה להיכנס

אושרת קירמה: ״ הוא נסע ישירות אל תוך המפגינים כדי להזיז אותם

נעמה לזימי: הוגשה תלונה למח״ש?     

אושרת קירמה: אני לא יודעת אם הוגשה תלונה

נעמה לזימי: טוב

נעמה לזימי:  נשאל את משרד המשפטים, האם אפשר לברר אם הוגשה תלונה?      

קריאה: אבל אני צריכה קצת יותר - - -      

נעמה לזימי: טוב, אנחנו נבדוק אם הוגשה תלונה למח״ש על מפקד המרחב

אושרת קירמה: מה שאני אומרת זה שמדובר בהתנהלות שמתרחשת כבר תקופה

אושרת קירמה:  אנחנו חווים מצד המשטרה תחושה של התעללות והתעלמות

אושרת קירמה:  אין לי דרך אחרת להגיד את זה

אושרת קירמה:  של התעמרות במפגינים ובעורכי הדין שבאים לייצג אותם

אושרת קירמה:  אנחנו עובדים גם עם הסנגוריה

אושרת קירמה:  אוקיי? רובנו עורכי דין שגם עובדים עם הסנגוריה

אושרת קירמה:  כשאנחנו מגיעים לייצג עצור מטעם הסנגוריה, אנחנו לא זוכים לאותו היחס

אושרת קירמה:  להגיד שאנחנו זוכים לשטיח אדום זו תהיה הפרזה, אבל אנחנו מקבלים את שם החוקר, אנחנו יודעים באיזה עברות עצור האדם

אושרת קירמה:  ברוב המקרים לא מוכנים להגיד לי אפילו על איזה עברות אותו עצור עומד להיחקר

אושרת קירמה:  אני צריכה לחלץ את זה מהחוקרת

נעמה לזימי: אושרת, אני גם מזהה עוד מגמה ממפגינים שדיברתי איתם ותגידי לי מה את חושבת

נעמה לזימי:  שברגע שהעצורים משוחררים מתחנת המעצר, אז או שיש עליהם איום או כתוב אישום תלוי על משהו שלא קרה

נעמה לזימי:  למשל תקיפת שוטר, הפרת סדר וכל מיני דברים כאלה, שאנחנו רואים שלא היו, כדי בעצם להלך אימים על ידי סוג של תפירת תיק

נעמה לזימי:  האם זו מגמה שאתם מזהים אותה? שבעצם הופכת להיות כלי על מנת להשתיק מפגינים?      

אושרת קירמה: זה פחות או יותר מה שאנחנו מתארים מתחילת הדרך

אושרת קירמה:  הכלי של מעצר הוא הכלי הפוגעני ביותר שיש למשטרה והוא אמור להיות הכלי האחרון

אושרת קירמה:  התיק הזה, שבעצם מסתובב להם כמו עננה מעל הראש, זה בעצם משהו שמפחיד את אותם עצורים בהמשך

אושרת קירמה:  כמות הטלפונים שאנחנו מקבלים, כל מי שבמערך, מהעצורים שייצגנו, עם שאלות של: ״מה קורה עם התיק שלי עכשיו?״, ״אני רוצה להתגייס

אושרת קירמה: ״ יש לנו עצור שצפוי להתגייס לצה״ל וכרגע לא בטוח שהוא יוכל להתגייס לקרבי כי יש לו רישום משטרתי

אושרת קירמה:       העתיד של אותם צעירים נפגע בגלל התנהלות קלוקלת

אושרת קירמה:  אני שמה בצד מקרים בהם הייתה באמת פגיעה במשטרה, כי אני רוצה להיות הוגנת

אושרת קירמה:  אבל אני מתייחסת למקרים, שלצערי הם הרוב, בהם לא היה דבר או שהייתה הפרזה חמורה בעברות המיוחסות ובטח שבהתנהלות המשטרה כלפי אותם מפגינים באותו האירוע

אושרת קירמה:  ראינו לא מעט מאלה בסרטון שהוצג פה לפני רגע וזה רק קומץ מהחומרים שנמצאים אצלנו במערך העצורים

נעמה לזימי: נכון

נעמה לזימי:  תודה רבה

נעמה לזימי:  אני גם אציין שבסרטון שהוצג, גם שמנו את המקרה של מאיר סוויסה, שפשוט משליך רימון הלם לעבר מפגינים, בצורה אקראית, ומקבל מצטיין תחנה ביום העצמאות

נעמה לזימי:  כשאנחנו עשינו על זה בירור, נאמר לנו שזה דבר שהוא החלטה סוברנית של התחנה ושזה לא עבר לוועדת המשמעת של המשטרה

נעמה לזימי:  אנחנו דורשים שיהיה נוהל שבמצב כזה, שיש תלונה עומדת נגד שוטר או מקרה שצריך לדון בו, אז אני אפילו לא אומרת לבטל, אבל לדחות, להעביר לוועדת המשמעת ולהחליט האם נכון שיקבל, האם ייבדק והאם נכון שיידחה בשנה

נעמה לזימי:       הדבר הזה, תסמין השוטר המצטיין שזה מתוך - - - היה אם אני לא טועה, דו״ח של לפני 20 ומשהו שנה, שמראה שאם יש איזו שהיא תלונה על שוטר, אז מוצאים דרך לעטוף אותו באיזה צמר גפן של תעודת הצטיינות כדי לא להכיר בבעיה

נעמה לזימי:  זה לא יפתור את אמון הציבור במשטרה

נעמה לזימי:  ואמר פה אורי בצדק, מרבית השוטרים מתנהגים באופן הגון, באים מתוך שליחות של שמירה על הסדר הציבורי ובאים למען תפקידם אל מערכת אכיפת החוק

נעמה לזימי:  אבל כשהמקרים האלה לא מטופלים ומטויחים, אז משטרה שלמה מוכתמת וזה עצוב

נעמה לזימי:       אני חושבת שאת השבר הזה של מה שקורה בחודשים האחרונים, יהיה קשה מאוד לאחות

נעמה לזימי:  אני גם חושבת שזה מצטרף לעוד כל מיני אירועים מלפני כן

נעמה לזימי:  אני כן רוצה לעבור למח״ש, הילה ירון אדלמן, אני רוצה את ההתייחסות שלך אם אפשר

נעמה לזימי:  אנחנו נעבור עוד מעט לרשויות, נעשה פינג פונג, כדי שנוכל לשמוע גם אותן

נעמה לזימי:  אז בבקשה

הילה אדלמן ירון: בוקר טוב

הילה אדלמן ירון:  אני אתייחס לפרט שבגללו התכנסה הישיבה הדחופה הזו, של אירועי יום שישי

הילה אדלמן ירון:  באופן טבעי, אנחנו לא תמיד יכולים למסור פרטים, לא על חקירות ולא על בדיקות שמתנהלות

הילה אדלמן ירון:  אני כן יודעת להגיד וכן יכולה לומר שהתקבלו אצלנו מספר תלונות על האירועים שהיו ביום שישי

הילה אדלמן ירון:  גם מהשטח בקיסריה וגם מאזור תחנת המשטרה

הילה אדלמן ירון:  החומרים בעניין הזה נאספים ונבדקים

הילה אדלמן ירון:  אנחנו נמצאים היום ארבעה או חמישה ימים אחרי האירוע, אבל התלונות האלה נבדקות במסלול המקובל

הילה אדלמן ירון:  נאספים חומרים ובהתאם לזה יתקבלו החלטות

הילה אדלמן ירון:       עוד פעם, כמובן שעל דברים שתלויים ועומדים אנחנו לא יכולים לדבר

הילה אדלמן ירון:  כך גם באמת על המקרה של הרימון שהופיע בתוך הסרטון

הילה אדלמן ירון:  זה מקרה שיודעים שהוא נבדק ונחקר, לא התקבלה בו החלטה אבל כן נאספו החומרים

הילה אדלמן ירון:  אירועים כאלה שמגיעים לפתחנו בהתאם לכללים, נערכת בדיקה ובמקומות המתאימים נערכת חקירה

הילה אדלמן ירון:  אז אפשר לדבר על אירועי עבר ובמקרים מתאימים גם ננקטים צעדים כשצריך

הילה אדלמן ירון:  הוגשו כתבי אישום על אירועים שהיו בהפגנות בעבר

הילה אדלמן ירון:  מדובר בסיטואציות מורכבות

סהר כהנא: איזה צעדים ננקטו נגד ניסו גואטה? אני אשמח לשמוע

הילה אדלמן ירון: אז אני אשאיר את זה לאחר כך, לחבריי מהמשטרה ומהמשרד לביטחון פנים

הילה אדלמן ירון:  מח״ש היא מחלקה שחוקרת עברות פליליות של אנשי משטרה

סהר כהנא: אגרוף למפגין? לפני שנתיים סגן ניצב ניסו גואטה צולם, נחקר וחזר תוך שבוע לפקד על המרחב של ההפגנות

הילה אדלמן ירון: אם תיתן לי רק לסיים, אז אני אומרת, אני יכולה לחקור את האירועים ולקבל החלטות מבחינה משפטית

הילה אדלמן ירון:  אגב, ניסו גואטה עמד לדין פלילי בעקבות חקירת מח״שׁ

הילה אדלמן ירון:  את ההחלטה על המשך השירות או המשך פעילות של קציני משטרה במשטרה, בין אם הם נחקרו או לא נחקרו, או העומדו לדין או שלא הועמדו לדין, את ההחלטה הזאת מקבלת המשטרה

נעמה לזימי: אז השאלה שלי היא כמה תלונות וכמה חקירות נפתחו מאז תחילת המחאה? זה נתון שאת יכולה לתת

הילה אדלמן ירון: זה נתון שאין לי אותו כרגע

נעמה לזימי: איך אין? אז אני עוצרת את דברייך ומבקשת שתבררי את זה עכשיו

נעמה לזימי:  את לא באת לפה כדי לתת לי תשובות לקוניות ולשלוח אותי הביתה

נעמה לזימי:  אני מצטערת, אנחנו – הכנסת – גוף מפקח

נעמה לזימי:  אני מבקשת שתעשי את הטלפון שצריך ושתבררי כמה תלונות הוגשו וכמה חקירות נפתחו

נעמה לזימי:  נתון מספרי

נעמה לזימי:  זה לגמרי בסמכותך לומר זאת ולגמרי בסמכותנו לשאול זאת

נעמה לזימי:  אנחנו נחזור אלייך

הילה אדלמן ירון: גברתי מדברת על דברים שקשורים במחאה?     

נעמה לזימי: בחמשת החודשים האחרונים, כלפי המשטרה

הילה אדלמן ירון: אנחנו חוקרים את כל עבירות המשטרה והמשטרה לא מתעסקת רק במחאה

הילה אדלמן ירון:  אז הפילוח של אירועים שקשורים במחאה, זה פילוח שאין לי את היכולת כרגע - - -      

נעמה לזימי: אין בעיה

נעמה לזימי:  אז אני רוצה את הנתונים מחמשת החודשים האחרונים, מינואר

נעמה לזימי:  אני אשמח

נעמה לזימי:  את הפילוח אני אבקש לפרוטוקול שנעשה

נעמה לזימי:  אם אפשר מספרית את הנתון הכללי

הילה אדלמן ירון: אנחנו מדברים גם על כמה תלונות מתקבלות?      

נעמה לזימי: אמרתי

נעמה לזימי:  כמה תלונות הוגשו וכמה חקירות נפתחו

הילה אדלמן ירון: אנחנו לא מקבלים רק תלונות וחקירות על עבירות של שימוש בכוח, אלא בכל העבירות הפליליות

נעמה לזימי: אם אפשר לברר

נעמה לזימי:  אני מציעה שנחפש את הדרך היצירתית לברר נתונים מסוימים ולתת אותם

נעמה לזימי:  זה בסך הכול נתון שצריך לשלוף אותו אז אני מתעקשת על כך

נעמה לזימי:  אפשר לעשות גם דיון בעוד שבוע כשתביאי לי את כל הנתונים, אם את רוצה שזה מה שיהיה אז אין בעיה

הילה אדלמן ירון: אני מצטערת שזה נשמע - - -      

נעמה לזימי: אפשר לעשות דיון רק עם מח״ש על החקירות שנפתחו

נעמה לזימי:  אם זה מח״ש ישמחו שיקרה אז אין לי בעיה

נעמה לזימי:  אין לי בעיה שנעשה פה דיון על כמה חקירות נפתחו מהמחאה וכמה תלונות הוגשו

נעמה לזימי:  חבל, אפשר לתת לנו את הנתון הזה

הילה אדלמן ירון: אז אני רק מקדימה לומר שלא בטוח ש - - -     

נעמה לזימי: בסדר, אז בוא נראה מה שישנו ומקסימום נקיים דיון המשך

נעמה לזימי:  אנחנו אולי נחזור להילה אבל אני רוצה לקבל את הנתון הזה, כי הסיפור פה הוא תלונות אל מול חקירות, זה דבר שאנחנו רוצים להבין אותו, מה הפער

נעמה לזימי:  זה גם מתחבר לשאלה על ניסו גואטה ואני חושבת שיש להבין האם בכלל נעשים צעדים

נעמה לזימי:  אני חושבת שהסיפור של מאיר סוויסה, הוא סיפור שהטריף אותי מספיק בשביל להבין שמשהו פה לא עובד כמו שצריך מול המערכת, זה חבל ממש

נעמה לזימי:  אני עוברת למשטרה, לסגן ניצב מיכה פרנקבורג, שזה ראש אגף מבצעים ויועמ״ש משטרת ישראל

נעמה לזימי:  כן?      

מיכאל פרנקבורג: משהו כזה

נעמה לזימי: אז תתקן אותי

נעמה לזימי:  אני אשמח לשמוע את עמדתך

נעמה לזימי:  האם השוטרים שאנחנו רואים שננקטים כלפיהם צעדים, האם הם מושעים עד לבירור האירוע? האם הם מורחקים מהמקום עד לבירור? והאם יצא חידוד נהלים? כל הזמן אומרים חידוד נהלים, זה המשפט הקבוע שאותו אנחנו שומעים אז אני רוצה לשמוע בעניין הזה

נעמה לזימי:  לפני הכול, אני גם רוצה להגיד לך שאני במחאות האלה, חטפתי ממכת״זיות ואני אפילו כבר לא זוכרת כמה פעמים

נעמה לזימי:  פולה תסתמי את האוזניים, ביום של פיטורי שר הביטחון שוטרת זיהתה אותי ולקחה אותי בכוח ואני צורחת לה: ״מה קורה ליועצים שלי?״ כי מפוצצים אותם במכות

נעמה לזימי:       זה היה אחד מהאירועים היותר מפחידים שנתקלתי בהם

נעמה לזימי:  אני ממש ראיתי את שניהם על הרצפה, כשבסך הכול הם באו כדי לסייע, לעזור ולמתן את הסיטואציה

נעמה לזימי:  וכל זה קרה באמת בלי שום סיבה

נעמה לזימי:  אני לא יכולה להסביר את זה

נעמה לזימי:  אני ראיתי את זה והרגשתי שהאדמה נשמטת לי מתחת לרגליים

נעמה לזימי:  כי מושכים אותי מהמקום הזה, שוטרת שרצתה להגן עליי, אני חלילה לא נגדה, אבל אני הרגשתי שאין לי מושג מה קורה

נעמה לזימי:  כי ראיתי אותם על הרצפה חוטפים מכות

נעמה לזימי:       אז רק להגיד מראש, שאני אשמח שננהל פה שיחה כנה, פרודוקטיבית ושלא תטשטש את הדברים שראינו בעיניים שלנו שהם קורים תוך כדי שאנחנו בורחים

נעמה לזימי:  אני, חברת כנסת, בורחת ומכתז״ית מנסה להפיל אותנו

נעמה לזימי:  כאילו שמדובר באיזה משחק וידיאו להנאת מי שיושב שם

נעמה לזימי:  אז בוא נדבר רגע על מה עושים עם הדברים האלה

נעמה לזימי:  שאלתי כמה שאלות

נעמה לזימי:  ואני אשמח שתשיב עליהן

נעמה לזימי:  תודה רבה לך, סגן ניצב מיכה, על שהגעת לפה

מיכאל פרנקבורג: אז בוקר טוב לכולם

מיכאל פרנקבורג:  אני מהייעוץ המשפטי ואחראי על תחום אגף המבצעים ופחות על תחום הבירורים המשמעתיים שנעשים כלפי שוטרים וקצינים, אבל אין לי בעיה להתייחס גם לזה

מיכאל פרנקבורג:  חשוב לי לפתור ולהגיד שמשטרת ישראל רואה כמשימה חשובה, במסגרת המשימות שלה, לאפשר את המחאות ולהגן על חופש הביטוי

מיכאל פרנקבורג:  לא רק שלא מתכחשים אל המשימה הזאת אלא גם רואים בה משימה חשובה וערכית

מיכאל פרנקבורג:  בניסיון תמידי להיות חפים משיקולים או מנטיות פוליטיות

מיכאל פרנקבורג:       יכול להיות שלשוטרים יש איזו שהיא עמדה אישית שלהם ויכול להיות שלא, אבל בכל מקרה, ברגע שלובשים מדים ונמצאים בתפקיד, אז עושים הכול כדי לפעול בצורה מקצועית

מיכאל פרנקבורג:  זו נקודה ראשונה

מיכאל פרנקבורג:  הנקודה השנייה שכל הזמן צורמת לי, היא המונח ׳אלימות משטרתית׳

נעמה לזימי: זה צורם גם לי

נעמה לזימי:  אנחנו שותפים פה, גם לי זה צורם

מיכאל פרנקבורג: אוקיי

מיכאל פרנקבורג:  זה מונח שאני לא מקבל אותו בבסיסו ואני אסביר שנייה למה

מיכאל פרנקבורג:  משטרת ישראל מפעילה כוח

מיכאל פרנקבורג:  זו הסמכות שלה

מיכאל פרנקבורג:  היא למעשה הגורם האזרחי במדינה דמוקרטית שאחראי על הפעלת הכוח ומשטרת ישראל משתמשת בכוח כי היא צריכה להשתמש בכוח - - -     

קריאה: אבל היא צריכה להשתמש בו בצורה מדודה

קריאה: כוח זה לא אלימות

קריאה: זכותה להשתמש בכוח, זה לא התפקיד שלה

לירון סמואלס: למשטרה יש סמכות להפעיל כוח במקרים מסוימים

לירון סמואלס:  יש עליה איסור מוחלט להפעיל כוח במצבים שלא צריך

לירון סמואלס:  ולכל שוטר, כולל לכם, יש תג שוטר עם השם שלו בדיוק כדי להבהיר - - -      

נעמה לזימי: רק מזכירה שמי שמדבר בבקשה שיציג עצמו לפרוטוקול

נעמה לזימי: לירון סמואלס, או כמו שמכירים אותי היום, הבחור בחולצה הכחולה שנחנק בחדרה

נעמה לזימי:  התחלתי לומר שלכל שוטר יש תג שם בדיוק כדי להבהיר ולהזכיר לכולם שהשוטרים הם כמונו והם לא מעל החוק

נעמה לזימי:  שוטר לא יכול להפעיל כוח ויגידו: ״יש לו את הסמכות״

נעמה לזימי: לא, יותר מזה

נעמה לזימי:  עכשיו נסגר תיק ברוך דגה, אחרי שב- ׳צינור׳ מצאו הוכחות על אלימות משטרתית ו- profiling

נעמה לזימי:  שזה גם מה שדיברתי עליו בהתחלה, פשוט תפרו לו תיק

נעמה לזימי:  אנחנו לא נמצאים בדיון הזה באיזה חלל ריק, אנחנו תחת אקלים שאנחנו יודעים שהוא קורה

נעמה לזימי:  יש פה המון מקרים שאנחנו יכולים לומר אותם, שהם חד משמעית אלימות משטרתית מופרזת שחורצת גורלות ושצריך לתקן אותה

נעמה לזימי:  זה בסדר להגיד את זה, בכל מערכית יש מה לתקן

נעמה לזימי:  אני מבינה שצורם לך, אבל גם לי צורם שהודפים אותי לאחור עם מכת״זית

נעמה לזימי:  זה לא נעים, כל הגוף שלי אחר כך כואב שבועיים ואני צריכה לבוא לפה יום יום ולא להיות בבית ולנוח, גם זה לא נעים

מיכאל פרנקבורג: אז קודם כל, הדאגה לזכויות הדמוקרטיות היא מוערכת מאוד

מיכאל פרנקבורג:  אני לא מזלזל בזה ולא אמרתי שזה לא קורה

מיכאל פרנקבורג:  לא אמרתי שאין מקרים של אלימות משטרתית שמהווים חריגה מסמכות השימוש בכוח שבסמכותה של המשטרה

מיכאל פרנקבורג:  אמרתי שבבסיס, משטרת ישראל אכן מפעילה כוח והיא מפעילה אותו היכן שצריך

מיכאל פרנקבורג:  אם יש חריגות ואני לא אומר שאין, אגב בכל גורם שלטוני, בכל גורם אישי ובכל גורם כלפי עצמו, יש חריגות

מיכאל פרנקבורג:  חלק מהחריגות הן חריגות בשגגה, חלק מהחריגות הן חריגות רשלניות וכל חריגה צריכה להיבדק

מיכאל פרנקבורג:  מכאן אני מגיע לשאלתך יושבת הראש

מיכאל פרנקבורג:       במשטרת ישראל יש מערכות, גם במדינה באופן כללי כמו משרד המשפטים ומח״ש, אבל גם בתוך המשטרה, יש מערכות סדורות, מקצועיות, ישרות ואמינות, שגם עליהן יש פיקוח, והן בודקות את הטענות האלה

מיכאל פרנקבורג:  אני לא רוצה וגם אין לי את הידע אז אני לא מתכוון להיכנס פה למקרה פרטני של אדם כזה או אחר או של שוטר כזה או אחר

מיכאל פרנקבורג:  שלא תהיה בכך איזו שהיא אמירה שהיא לכאן או לכאן

מיכאל פרנקבורג:  אבל אני לא יודע ואני לא מוסמך ולכן לא רוצה להכשיל ולהיכשל

מיכאל פרנקבורג:       אבל כל מקרה כזה נבדק ומתקבלות ההחלטות הפרסונליות ביחס לאותו שוטר ובמידת הצורך גם מוציאים חידודים על ידינו

מיכאל פרנקבורג:  ואם אנחנו מזהים שיש איזו שהיא הנחייה שפחות מקפידים עליה, או שאנחנו מזהים איזה משהו שהוא פחות מופנם על ידי השוטרים, אז כן, מוציאים הנחייה

נעמה לזימי: האם אתם גם מזהים משהו באופן מרחבי? זאת אומרת, כרכור הפכה להיות מוקד המחאה

נעמה לזימי:  כבר ראינו את זה בראשון ובשלישי, עם מה שנקרא ׳אירועי כרכור׳

מיכאל פרנקבורג: אז אני לא מזהה משהו כזה באופן מרחבי או מחוזי

נעמה לזימי: יפה

נעמה לזימי:  אז זה צורם לי

אורי סביר: כשגידי היה 15 שעות באזיקים, מישהו בדק את זה, האם יש פה בעיה?      

מיכאל פרנקבורג: נמצא כאן איתי סגן ניצב אבי עמר, שהוא יושב ראש ענף המבצעים והוא יוכל לענות על זה אולי יותר

נעמה לזימי: כן, היועצת המשפטית של הוועדה

נירה לאמעי רכלבסקי: אני רוצה לציין משהו מתוך חוק המשטרה לגבי משמעת

נירה לאמעי רכלבסקי:  שוטר עובר עבירת משמעת גם אם הוא עבר אותה ברשלנות

נירה לאמעי רכלבסקי:  כלומר, גם אם לא הייתה לו מודעות לטיב המעשה, עדיין, אם נעשה משהו שהוא עבירת משמעת, כמו שימוש מופרז בכוח, זה עדיין חייב להיבדק משמעתית

נירה לאמעי רכלבסקי:  זה גם לא משנה אם הוא זוכה בהליך הפלילי או אם לא הוגש הליך פלילי

נירה לאמעי רכלבסקי:  צריך להבין את זה

קריאה: והאם עד שמבררים את עבירת המשמעת הוא יכול להמשיך להיות במרחב?     

נעמה לזימי: זו גם השאלה שנשאלה

נעמה לזימי:  האם הוא מורחק או לא מורחק?      

נירה לאמעי רכלבסקי: יש סמכות גם לעשות את זה

נירה לאמעי רכלבסקי:  השאלה היא האם משתמשים בה

נעמה לזימי: מיכה, אני רוצה להפנות אליך שאלה לפני שנעבור לאבי

נעמה לזימי:  אני רוצה שתברר, אם תוכל, מה הן ה- ׳תחנות האדומות׳ שאתם מזהים? והאם אתם מזהים ׳תחנות אדומות׳? תחנות שיש בהן או מרחבים שיש בהם איזה שם מקרים חריגים

נעמה לזימי:  אם תוכל להגיד לי האם יש מיפוי כה

נעמה לזימי:  אם אין מיפוי כזה אז אני מבינה שכל זה כמקשה אחת וזה בעייתי

נעמה לזימי:  כי יש מרחבים שהם לחלוטין פחות לטובים ושהכול עובר בהם הרבה יותר טוב

נעמה לזימי:  צריך גם לציין את זה לחיוב

נעמה לזימי:  מה לעשות? גם המקומות בהם לא קורים מקרים אלה מקומות שצריך להאיר עליהם כמקומות שיותר בטוחים עבור מפגינים ועבור אזרחים

נעמה לזימי:  ויש בהם משהו נכון יותר שקורה מול המערכות

נעמה לזימי:  לעומת מקומות אחרים, שם זה מעלה לנו סימני שאלה

נעמה לזימי:  אז אם תוכל לבדוק האם יש איזה שהוא מיפוי על מקרים חריגים בריכוז מסוים אני ממש אשמח

אושרת קירמה: אני רוצה רק לציין שיש אנשים שפוחדים להתלונן למח״ש בעקבות האירועים האלה

כלנית שרון: פשוט אין סיבה להתלונן למח״ש, אני מצטערת

כלנית שרון:  פגעה בי מכת״זית בבלפור, בליל המכת״זיות ביולי 2020

כלנית שרון:  התיק נסגר ולא עשו עם זה כלום

כלנית שרון:  היה תיעוד של כל הערב הזה, של כל הנהלים שהופרו בו, מכת״זית הופעלה ממרחק של שלושה מטרים, לא שמעתי אחרי זה במשך חודש ואף אחד לא עשה עם זה כלום

כלנית שרון:  קיבלתי הביתה מכתב שציין שהתיק נסגר, זרקתי אותו לפח ואמרתי: ״אני מהדבר הזה מתעלמת

כלנית שרון: ״ אין שום סיבה היום להגיש תלונה למח״ש, כי אני פשוט יודעת שלא יקרה איתה כלום

קריאה: זה יכול אבל להיות אחלה סעיף לרפורמה המשפטית

פולה קויש: צריך אבל להבין שהאלימות הולכת וגוברת

פולה קויש:  זה משהו שמשתנה

מירי גרוס הורן: מירי גרוס, מפגינה בתל אביב

מירי גרוס הורן:  יותר מזה

מירי גרוס הורן:  אנחנו גם רואים תופעה של ניסיון להגביל את ההפגנה, לא רק דרך אלימות, תקיפות ואיומים כמו שדובר כאן בהרחבה, אלא גם בנושא של הגבלה על ידי הייעוץ המשפטי

מירי גרוס הורן:  ואני רוצה לנצל את זה שהייעוץ המשפטי של המשטרה פה

מירי גרוס הורן:  כי אנחנו רואים באזור תל אביב, שהיועמ״שית של המשטרה מוציאה הנחיות מאוד דרקוניות שמגבילות את חופש המחאה

מירי גרוס הורן:  ובעצם השוטרים בשטח יכולים להשתמש בהן כדי להכריז על ההפגנה ועל המפגינים כבלתי חוקיים ופשוט לפזר אותם בכוח

קריאה: לדוגמה, מותר לעשות רעש רק חצי שעה

מירי גרוס הורן: למשל, במצודת זאב יצאה הנחייה בלתי מתקבלת על הדעת

שי דתיקה: שמי שי דתיקה

שי דתיקה:  הנחיה שאפילו לא ראינו

שי דתיקה:  אני הייתי במצודת זאב בחמישי ובשישי וביקשנו לראות את החוק

שי דתיקה:  אי ידיעת החוק אינה פותרת מביצועו, אבל ברגע שהיועמ״שית של משטרת תל אביב מוציאה הנחייה לחצי שעה ביום ואנחנו לא מודעים אליה

שי דתיקה:  אז בא אלינו המפקד בשטח ואמר לנו על ההנחיה אז אנחנו ביקשנו לראות את ההנחיה וזה כבר ארבעה או חמישה ימים שלא מראים לנו אותה

נעמה לזימי: רגע שי, אני רוצה שזה ייכנס לפרוטוקול

נעמה לזימי:  האופן שבו ההנחיות משתנות תוך כדי תנועה בצורה שלא מאפשרת לאזרחים לדעת בכלל מה קורה, ומעלה סימן שאלה גדול על הגבלת חופש הביטוי וחופש ההפגנה

מירי גרוס הורן: זו בדיוק אותה תופעה שאותה אנחנו רואים

מירי גרוס הורן:  שאולי המשטרה מתבלבלת בין התפקיד המרכזי שלה במשטר דמוקרטי, שזה להרחיב ככל הניתן את האפשרות של הציבור להפגין כחוק ובמקום זה היא מגינה על המנהיג

מירי גרוס הורן:  לא סתם זה בא לידי ביטוי במיוחד בנושא של מצודת זאב

מירי גרוס הורן:  אני מאוד מבקשת מיועמ״ש המשטרה בהזדמנות הזאת, לבחון את הדבר הזה כמה שיותר מהר, כי אנחנו רואים הנחיות של יועמ״ש המשטרה במחוז תל אביב, שזה מחוז פחות אלים

מירי גרוס הורן:  אי אפשר לנתק את אירועי האלימות בקיסריה ממה שקרה ביום חמישי במצודת זאב, זה אותו קו

נעמה לזימי: לפני שסגן ניצב אבי עמר ידבר, אני רוצה רגע לשים פה רגע Contest

נעמה לזימי:  כל הדבר הזה קורה לא רק בצל ההפיכה המשטרית אלא בצל שינוי פקודת המשטרה

נעמה לזימי:  צריך להגיד את זה רגע

נעמה לזימי:  מדובר בשינוי הוויית המשטרה לגוף שעובר פוליטיזציה ויצירה של מיליציה פרטית לשר לביטחון לאומי

נעמה לזימי:  זה ה- Contest הכי מכרזי, שכרגע נידון, כלפיכם

נעמה לזימי:  אני לא מבקשת שתתייחסו לזה כמובן, כי מדובר בדרג פוליטי ואין לי ספק שזה מורכב עבורכם להתייחס לזה ולכן אני לא מעמידה אתכם במקום הזה

נעמה לזימי:  אבל אני כן רוצה להגיד שה- Contest, הוא באמת יצירת משטרה שונה מזו שקיימת היום בישראל

נעמה לזימי:       האם יש במשטרה בעיות שצריך לתקן? בוודאי

נעמה לזימי:  אני הראשונה שאומרת את זה, זה לא דיון ראשון פה וגם עמדותיי כפעילה בנושא הזה ידועות כבר שנים

נעמה לזימי:  אבל ה- Contest היום הוא של שינוי משטרי ושל שינוי באופי המשטרה, במסגור מאוד ספציפי

נעמה לזימי:  לכן, החשש הגדול הוא שהלך הרוח של הפיקוד במשטרה מושפע מהצעדים שנעשים פה בכנסת, לשינויי חקיקה

נעמה לזימי:  וזה דבר שחשוב מאוד להגיד

נעמה לזימי:  סגן ניצב אבי עמר, אני מודה לך על הגעתך לדיון ונותן לך להתייחס לשאלות שעלו פה

אבי עמר: אז ראשית בוקר טוב לכולם

אבי עמר:  בפתיח של יושבת ראש הוועדה, נאמר שההגנה על החברה האזרחית היא משהוא שנמצא בייעוד של משטרת ישראל

אבי עמר:  אז כדי שכולנו ניכנס לאותו Contest, זו המטרה של משטרת ישראל וזו התכלית של קיומה

נעמה לזימי: אני שמחה שאתה אומר את זה במשפט הראשון שלך

אבי עמר: לכבוד הוא לי

אבי עמר:  ברמה הארצית וברמה המחוזית, אנחנו בשבוע ה-22 למחאות

אבי עמר:  אם אנחנו מתייחסים למחאות בגין הרפורמה המשפטית ובלי לקשר את זה לשום צד פוליטי כזה או אחר

אבי עמר:  במחוז חוף, בכל סוף שבוע יש כמעט 25 מוקדי מחאות שונים, כולל כרכור, כולל קיסריה, כולל מרכז חורב וכולל מקומות אחרים

אבי עמר:  אנחנו מדברים על מאות הפגנות מתחילת ינואר

אבי עמר:  אם אנחנו רוצים לבוא ולהגיד שמקרה הפרט מעיד על הכלל, אז הלוואי

אבי עמר:       בסופו של דבר, גם כשאנחנו הולכים עם מפקד המחוז ברגל, בין באי המחאה, כשבסופו של דבר הם מודים לנו על תכלית עבודתנו

אבי עמר:  כי בסופו של דבר, לשאלתך, נמצאת שם לשם שמירה על הביטחון ועל בטיחותם של באי המחאה

אבי עמר:  אנחנו באמת פועלים בצורה שיוונית גם במקומות אחרים

אבי עמר:  ראה דוגמה אור עקיבא ומקומות אחרים

אושרת קירמה: אני חולקת עליך

אושרת קירמה:  כי באור עקיבא הם מפחדים להגיע להפגנות

אושרת קירמה:  זה בדיוק המקום שממנו פונים אליי עם הדברים האלה יום יום

נעמה לזימי: אבי, אני דיברתי גם עם מפגינים מאור עקיבא

בועז כץ: בועז כץ, מחאת ההייטק

בועז כץ:  תשובת מפקד חדרה למקרה של חיתוך צמיגים באור עקיבא, הייתה שהמפגינים יארגנו סדרנים בשביל לשמור על המכוניות

אילן סמיש: אני דיברתי פעמיים באור עקיבא וזה היה מפחיד, פשוט מפחיד

אילן סמיש:  לא הייתה הגנה כמו שצריך

סהר כהנא: רק שתבינו כמה אנחנו לא סומכים עליכם

סהר כהנא:  יש קבוצות מסודרות לכל עיר ולכל אזור, של אבטחת מפגינים

סהר כהנא:  עד כדי כך אנחנו לא סומכים עליכם

סהר כהנא:  יש את עמי דרור שמנהל את זה, ויש את קטי, מהאימהות

סהר כהנא:  אנחנו כל כך לא סומכים עליכם וכל כך לא מרגישים בטוחים במרחב הציבורי כשאנחנו מפגינים

סהר כהנא:  אם אנחנו מגיעים להפגנה אנחנו מביאים בגדים להחלפה, כדי שאחר כך לא נחטוף מכות כשנלך לרכבת

סהר כהנא:  עד כדי כך האמון רופף

נעמה לזימי: ואנחנו גם ראינו שאזרחים תומכי ההפיכה, רודפים אחרי מפגינים שהם מזהים לפי החולצות

כלנית שרון: כן, אני ממש הייתי באירוע הזה, לפני חודש וחצי

כלנית שרון:  מה שהמשטרה עשתה זה הגיעה לרגע, הזיזה את היורקים, המקללים והמרביצים לי ולחבריי, הלכה והשאירה אותנו במרחב, כשחבר אחד מצוי בהתקף חרדה באיזה בניין ועוד מלא נשים בוכות ומבוהלות

כלנית שרון:  והיינו צריכים למצוא את דרכנו לרכבת

כלנית שרון:  ובסופו של דבר מה שקרה זה שאנשים מתוך המחאה, קיבלו טלפון הגיעו למקום וסייעו לדבר הזה לקרות

כלנית שרון:  המשטרה לא סייעה בשום דבר באירוע הזה, למעט רגע אחד בו היא אמרה להם: ״לכו״

אבי עמר: צר לי על התחושות שאנשים מביעים פה

אבי עמר:  בטח ובטח שהייתי רוצה שאמון הציבור במשטרת ישראל יגדל

אבי עמר:  כי ככל משטרה בכל מדינה דמוקרטית, זכות הקיום שלה תלוי בבסיס אמון הציבור בה

אבי עמר:  יחד עם זאת, אני אדבר בעובדות

אבי עמר:  בסופו של דבר, הוגשו ים של עתירות מצד תושבי קיסריה בגין ההפרעה

אבי עמר:  לכן חלק מתפקיד משטרת ישראל, זה לאזן בין הזכויות הלגיטימיות, הדמוקרטיות, בין באי המחאה, לא משנה מה הרקע שלה, פוליטי או מדיני

אבי עמר:  כל מאן דהו, לבין הזכויות של משתמשי הדרך ושאר הזכויות האחרות

נעמה לזימי: לכולם פה תהיה זכות לדבר

נעמה לזימי:  אני רגע רוצה לשאול את עורכת הדין אדלמן האם יש לך איזו שהיא תשובה?      

הילה אדלמן ירון: ראשית, אני כרגע לא אוכל לתת נתונים אבל אנחנו כמובן נעביר לוועדה את הנתונים שאפשר

הילה אדלמן ירון:  אני כן אומר, שבכל מקרה, בשלב הזה, אין לנו יכולת לפלח נתונים לפי השתייכות לאירוע מחאה

נעמה לזימי: למה אין יכולת כזו?     

הילה אדלמן ירון: זו יכולת מחישובית שפותחה בעבר

הילה אדלמן ירון:  לעתיד יש לנו יכולת מחשובית חדשה שכוללת כבר את פילוחי האירועים, גם לפי אירועי מחאה והפגנות

הילה אדלמן ירון:  היא עוד לא כוללת את היכולת פילוח לאחור של שאילתה

הילה אדלמן ירון:  כך שיש לנו את היכולת להעביר את הנתונים אודות אירועי אלימות לפי סעיפי עבירה, אבל עוד לא לפי מחאה

הילה אדלמן ירון:  וכמובן שאנחנו נוכל להעביר את זה

נעמה לזימי: טוב

נעמה לזימי:  אז זה מה שאנחנו נעשה

נעמה לזימי:  אנחנו נחליט אם יהיה דיון ייעודי רק לנושא הזה של תלונות ותיקים

נעמה לזימי:  אבל היועצת המשפטית תסייע לנו בפילוח לפי סוגי עבירה, אז אחנו כן נבקש את הנתונים

יאיר בר און: אני אוכל להביא מתנדבים שיעברו תלונה תלונה ויסווגו לך אותן, רק תגידי

נעמה לזימי: אנחנו נגיש בקשת למידע ונקווה לקבל את התוצאות תוך שבוע שבועיים

הילה אדלמן ירון: אפשר לפנות ישירות אלינו

נעמה לזימי: לגמרי

נעמה לזימי:  ישירות אליכם

נעמה לזימי:  זה יהיה מסיכומי הפרוטוקול ואנחנו נפלח את הסוגיות שקשורות להפגנה

נעמה לזימי:  אם צריך אנחנו נעשה את זה באמצעות היועץ המשפטי שלנו

יאיר בר און: אם אפשר להוסיף שם איזה שהוא סעיף על מעצרי שווא

יאיר בר און:  כי זו אחת התלונות הכי נפוצות במחאה כרגע

יאיר בר און:  אנשים אומרים שמטרגתים אותם

יאיר בר און:  למשל משה רדמן, באירוע האחרון, חיפשו אותו, שלפו אותו ולקחו אותו החוצה

יאיר בר און:  רק בגלל שהוא היה שם

יאיר בר און:  יכול להיות שהוא עשה משהו נורא ואיום, אני לא יודע, אבל זו פעם רביעית שזה קורה

יאיר בר און:  שיקמה נעצרה באותה צורה בדיוק וכך גם רותם, המובילה של חיפה

יאיר בר און:  מסמנים את מי שרואים שהוא מנהיג ולוקחים אותו החוצה

יאיר בר און:  אז אם גברתי היושב ראש, תוכל לבקש מהמשטרה לדעת האם זה נוהל, כמו מה שנראה בשטח

יאיר בר און:  האם יש הוראה להוציא את המנהיגים החוצה? גם אם הם לא עברו על שום עבירה - ״בואו נעצור את המנהיגים בשביל לפרק את המחאה״

קריאה: זה כבר רמה אחת מעל

קריאה:  יש להם תמונות ב- Tablet של מובילי המחאה

נעמה לזימי: זה יישאל לפרוטוקול

יאיר בר און: אני רק רוצה להגיד לשוטרים שנמצאים פה במתקפה אדירה

יאיר בר און:  אני בכל הפגנה הולך ולוחץ ידיים לשוטרים שאני רואה, ואומר להם: ״תודה שאתם שומרים עלינו

יאיר בר און: ״ כי ברור לנו לחלוטין שאם אתם לא תהיו כאן, אז זהו, הגענו לתוהו ובוהו

יאיר בר און:  אז אתם חייבים להיות חזקים וטובים אבל יש לנו מלא טענות

יאיר בר און:  ותודה שאתם שומרים עלינו

אבי עמר: ראשית כל, אין לנו שום אובייקטים או מובילי מחאה שמסמנים אותם בראש

יאיר בר און: אנחנו ראינו את זה קורה

סהר כהנא: שוטר ניגש אליי בבלפור ואמר לי: ״אהלן סהר, מה שלומך?״ לי לא היה תג שם

גדעון ברן: מה שהיה בקיסריה בשישי האחרון זה היה בדיוק זה

גדעון ברן:  משה רדמן ולפניו אני

גדעון ברן:  אני לא איזה מוביל מחאה ארצי וגדול, אני מוביל בכרכור

גדעון ברן:  אבל מה שעשיתי היה להוביל שם את השירה ואת המורל

גדעון ברן:  זה לא חוקי? אני עבריין שמגיע לו שיכסו לו את העיניים? למה? כי הובלתי שם את השירה ואת המורל? הפילו אותי על הרצפה רק כי הובלתי את השירה, במחאה העממית הזאת

פולה קויש: אני רק רוצה להוסיף

פולה קויש:  רובנו לא מנהיגים

פולה קויש:  אף אחד מאיתנו לא מוביל ואנחנו לא מנהלים של אף אחד

פולה קויש:  ניגש אליי שוטר בתחילת ההפגנה ואמר לי: ״פולה, אני מפיל עלייך את האחריות שלא תהיה פה אלימות״

פולה קויש:  זה הזוי

נעמה לזימי: לא רק זה

נעמה לזימי:  זה סעיף שאנחנו הצלחנו להוציא מהחוק אחרי מחאות הגז

נעמה לזימי:  בעבר היה מצב שמי שחותם על הפגנה, היה גם אחראי במידה וקורה בה משהו

נעמה לזימי:  כמי שהייתה מהחותמות על ההפגנות, כחותמת על ההפגנות בחיפה, זה היה סעיף שעתרנו עליו עם ׳האגודה לזכויות האזרח׳ והצלחנו לבטל אותו

שי דתיקה: כדאי לעדכן את המשטרה

שי דתיקה:  כיוון שאני חתמתי על כזה דבר והסעיף הזה היה שם

נעמה לזימי: אז זה דבר שאנחנו רוצים להפנות למשטרה

נעמה לזימי:  האם הסעיף זה שמשיט את האחריות על המפגנים במידה וקורה איזה שהוא אירוע, האם זו חזרה להיות עילה שמאשימה את מי שהמשטרה תוספת כאחראי על האירוע?      

אושרת קירמה: אני יכולה להגיד לך שיש כמה דו״חות שניתנו באור עקיבא, רק משני מוצאי השבתות האחרונים

נעמה לזימי: אז זו שאלה חשובה

נעמה לזימי:  זה היה הישג מאוד חשוב בזמנו

נעמה לזימי:  שלום לחברת הכנסת לשעבר גבי לסקי, אני שמחה שאת פה, תצטרפי אלינו

נעמה לזימי:  אז זה ממש מטריד לדעת את זה

שי דתיקה: יש לי את המסמך פה אם את רוצה

נעמה לזימי: אז אני שמחה שזה עלה

נעמה לזימי:  כי זה משהו שממש הצלחנו לבטל אותו מהנהלים של המשטרה

נעמה לזימי:  אין שום סיבה שמפגין שלא עשה שום דבר או מישהו שארגן הפגנה, ייקח אחריות על פרובוקציה, על אלימות או אפילו על מישהו ששבר רגל או משהו כזה, רק בגלל שהוא חתום על ההפגנה

נעמה לזימי:  מדובר ב- Act של הפחדה ואנחנו ביטלנו את הסעיף הזה אז אני לא יודעת איך הוא חזר שוב

שי דתיקה: אני עכשיו מעביר לך את זה

נעמה לזימי: מעולה

נעמה לזימי:  אני רוצה רגע גם התייחסות של המשרד לביטחון לאומי

נעמה לזימי:  מי מכם?      

רותם סיון: רותם סיון, מהייעוץ המשפטי במשרד

רותם סיון:  האמת היא שרוב הטענות שעלו פה הן לגבי התנהלות שקרתה בשטח, של המשטרה

רותם סיון:  לכן אשמח אם תוכלי לכוון אותי

נעמה לזימי: אנחנו רוצים להבין מה המשרד עושה מול ההפרות הברורות של החוקים, כמו החובה לידע קרוב או ידיד של העצורה החולה, כמו יידוע גורם מתאים במקרה של עצור וכמו היוועצות עם עורך דין

נעמה לזימי:  אלה חובות שהופרו

נעמה לזימי:  מדובר בשאלות שנשארו ממש תלויות, נוכח מה שקרה בשבת האחרונה

נעמה לזימי:  אנחנו יודעים שזה קורה על הרצף אבל היה פה איזה צבר שצריך להיות בעייתי מאוד

נעמה לזימי:  נשמח לשמוע עם יש לכם איזו שהיא התייחסות בנוגע לעמדת המשרד לאירועי ההפרות הללו

בועז כץ: בועז ממחאת ההייטק

בועז כץ:  יש לי שאלה להוסיף בבקשה

בועז כץ:  האם הגיעה הוראה ישירה מהשר לפרק את ההפגנה בקיסריה? כי זו הייתה ההרגשה של מה שקרה שם

שי דתיקה: אני יכול להגיד לך, וגם לכם, סגני הניצבים, כמי שהיה בהפגנה בקיסריה מהרגע הראשון ולמעשה היה בין המארגנים שלה ביום שישי בבוקר, ביחד עם בועז, התחושה בקיסריה הייתה מאוד מוזרה

שי דתיקה:  אנחנו עמדנו בצד אחד של המדרכה ובצד השני עמדו השוטרים לובשי המדים

שי דתיקה:  היה לנו אישור והסכמה עם הקצין שהיה במקום, להיות שם עד 11:30

שי דתיקה:  ואני אומר לכם שאם היו נותנים לנו להיות שם בשקט עד 11:30, בשקט של הפגנה, מותר להפגין במדינת ישראל

שי דתיקה:  אז עד 11:30 הכול היה מתפנה

שי דתיקה:       בשלב מסוים יצאו כמה חברה מהיחידה לאבטחת אישים, חזרו פנימה ואז הגיעו יס״מניקים

שי דתיקה:  חמישה ׳מקררים׳, ביחד עם מפקד תחנת חדרה ויצאו החוצה

שי דתיקה:  הם עמדו בצד אחד של המדרכה ואנחנו בצד השני, כשבכביש הראשי של קיסריה, נוסעות מכוניות לשני הכיוונים

שי דתיקה:  בשלב מסוים הם חצו את הכביש אלינו ואז התחיל כל הבלגן

שי דתיקה:  מישהו נתן הנחייה לייצר פרובוקציה מכוונת

שי דתיקה:  אני עמדתי שם ואני מגיע להרבה הפגנות

שי דתיקה:  אם הם היו נשארים לעמוד בצד אחד של הכביש ואנחנו בצד השני של הכביש, כל הדיון הזה לא היה מתקיים

שי דתיקה:  לא היו מכים אותו ולא היה קורה כלום

שי דתיקה:  מישהו נתן הנחייה לחצות את הכביש והשאלה שלי אליכם, היא מי נתן את ההנחיה הזאת?      

נעמה לזימי: שי, השאלה ברורה

נעמה לזימי:  אני רוצה שעורכת הדין תתייחס

רותם סיון: אני יכולה להגיד שאני לא מכירה הנחייה כזאת

נעמה לזימי: אני מכירה הנחייה של השר שלא הסכים שתבואו לכאן, אבל בסוף הגעתם

נעמה לזימי:  אז בואו נדבר גם על זה

רותם סיון: אני לא יודעת מה קורה מאחורי הקלעים

רותם סיון:  אנחנו פה

רותם סיון:  ואני לא מכירה הנחייה של השר להתנהלות כזו או אחרת בהפגנה

בועז כץ: ביום שישי ספציפית זו הייתה ההרגשה

בועז כץ:  אנחנו נשמח לשמוע תשובה אחרי בדיקה

נעמה לזימי: בכל מקרה אנחנו נשאל את המשרד את השאלות הללו

נעמה לזימי:  האם יש הנחיות על הדרג הפיקודי במרחבים

נעמה לזימי:  להקשות על המפגינים, לייצר פרובוקציה ולנסות להסלים את האירוע

בועז כץ: נעמה, אני אשמח שזה יהיה מדויק ליום שישי

נעמה לזימי: אז אני אשמח שתעבירו את הניסוח לגבי מה שאתם חוויתם ואנחנו נדע לדייק את השאלות שאנחנו נשלח, לפרוטוקול

נעמה לזימי:  אם אנחנו רוצים שהדיון הזה יהיה אפקטיבי אז אנחנו גם צריכים לשמוע את האנשים שבאו לדבר

נעמה לזימי:  אז בואו ניתן לסגן ניצב עמר להשלים את התשובה ואנחנו נעבור לסדר הדוברים שהיה

נעמה לזימי:  כי אחרת, חבל

אבי עמר: לא ניתנה הנחייה לגבי יום שישי

אבי עמר:  ועדיין, במבחן שיקול הדעת של המפקדים, אני עדיין מזכיר שבסופו של דבר, ואני לא אכנס עכשיו לכל הפרטים כי אנחנו לא בתחקיר המבצעי, אבל עדיין, השימוש במערכות הגברה שלא היו מביישות שום אולם שמחות כזה או אחר בשום מקום אחר

אבי עמר:  עדיין, אנחנו מדברים על החוק למניעת מפגעי רעש, בתוך מקום ש - - -      

סהר כהנא: אתם משתמשים בכלי אקוסטי כדי לפזר הפגנות עם רעש

סהר כהנא:  על מה אתה מדבר?      

נעמה לזימי: הכלים האקוסטיים שנכנסו לאחרונה, שגם צוותי רפואה מתריעים לגביהם

נעמה לזימי:  זה משהו שיכול לגרום לנזק תמידי בשמיעה ולנזקים משמעותיים נוספים

אבי עמר: אני עדיין מזכיר שגם במחאה הנוכחית לא היה עדיין שימוש במערכות צעקה, לא היה עדיין שימוש במכת״ז

נעמה לזימי: במחאה הנוכחית היה שימוש במערכות צעקה, לא ביום שישי אבל כן היה

אבי עמר: אני מדבר על שם

אבי עמר:  שם לא היה כל שימוש אחר, למעט השימור בסמכות

נעמה לזימי: תודה

נעמה לזימי:  המשרד לביטחון לאומי, יש לכם התייחסות כל שהיא לאירועים? אנחנו מיד נחזור לשאלות עבור המשרד

נעמה לזימי:  אני רוצה שנעבור לעורכת הדין שירה קידר, תודה לך שהגעת לכאן

שירה קידר: תודה שהזמנתם

שירה קידר:  אני רוצה לדבר על שני היבטים שנוגעים לאירועים של יום שישי ונגעו אליי באופן אישי

שירה קידר:  ואולי לפני זה אקדים ואומר שבאשר לתשובה המשטרה, שהם לא מכירים נהלים וגם לא ממש קיבלנו תשובות באשר לנתונים

שירה קידר:  יש לי הרגשה שהנתונים האלה יצוצו מיד אחרי שנתחיל להגיש תביעות אישיות נגד שוטרים, דבר שאותו אנחנו מתכננים לעשות

שירה קידר:  זה הצעד הבא והוא כנראה בלתי נמנע, לאור האירועים שאותם אני אספר עכשיו

שירה קידר:  ביום שישי, בין שישי לשבת, הגעתי לתת ייעוץ לקטין, ייעוץ לפני חקירה בתחנת חדרה

שירה קידר:  שוב, ממש הזינו אותנו בדיס אינפורמציה

שירה קידר:       בהתחלה חשבנו שיש שני קטינים

שירה קידר:  לא ידענו את מספר העצורים המדויק, את השמות, את מספרי תעודות הזהות, את החשדות ובעצם שום דבר

שירה קידר:  לא קיבלנו תשובות ביומן התחנה

שירה קידר:  היינו שם שלושה עורכי דין, אני הגעתי ספציפית בשביל הקטינים

שירה קידר:  ובעצם היומנאית שהייתה בתחנה, די גמגמה בהיבט הזה

שירה קידר:  ביקשנו לדבר עם הקצין שמתכלל את האירוע

שירה קידר:  כל שרשרת הפיקוד, לא רק של התחנה אלא של כל המרחב, הייתה מחוץ לתחנה והתעסקה מעבר לשער, במפגינים שבעצם הגיעו לתמוך בחברים שלהם שנעצרו

שירה קידר:       אותם חברים קראו להם קריאות עידוד, זה דבר שהוא שגרתי ושקורה בכל הפגנה

שירה קידר:  המוקד בעצם עובר אל מחוץ לתחנה, וזו לא הפגנה בפני עצמה אלא רצון של המפגינים להביע תמיכה וסולידריות בחברים שלהם שנעצרו

שירה קידר:  בעצם בזה התעסקה המשטרה

שירה קידר:  שכחו שיש עצורים, בהתחלה היו 14 וזה עלה אחר כך ל-17 עצורים בתחנה, שבזמן הזה לא היו מטופלים

שירה קידר:       כשעורך דין מגיע לתחנה, על פי החוק, הוא צריך לתת ייעוץ לפני חקירה, ללא דיחוי

שירה קידר:  זו לשון החוק

שירה קידר:  בטח ובטח שזה מתעצם שבעתיים כאשר מדובר בקטין, יש לזה עדיפות

שירה קידר:  אני מזכירה שאני הגעתי לתחנה אחרי 00:00, העצור היה בתחנה בערך כבר שעה ולפי חוק הנוער, בכלל אין מקום לחקור קטין בשעות האלה

שירה קידר:  יש חריגים מאוד מסוימים, אבל זה לא חל על האירוע הזה, אלה לא עבירות מעצר

שירה קידר:  העבירות שיוחסו לו, שלטעמנו אין להן בכלל יסוד של חשד - - -     

נעמה לזימי: אז רגע, אני מצטערת שאני עוצרת אותך

נעמה לזימי:  אני רוצה שזה ייכנס לפרוטוקול

נעמה לזימי:  לשאול באמת את השאלות הללו, מה קרה לחריגות הזו? אל מול הוראות החוק הברורות, גם כלפי קטינים וגם כלפי עצורים

נעמה לזימי:  פשוט חשוב לי שזה יאמר, שאני אומרת את זה לפרוטוקול ולכן אני עוצרת, כי אלה הדברים שאותם אנחנו אחר כך לוקחים למשרד ומקבלים עליהם תשובות

שירה קידר: אין שום בעיה, זה מאוד חשוב

שירה קידר:  אנחנו בעצם סברנו שאין יסוד סביר לחשד ואין סיבה לעצור אותו ולפי החוק גם אי אפשר לחקור אותו, הוא לא נוגע לחריגי חוק הנוער שמאפשרים חקירה בשעות האלה

שירה קידר:  וכל זה מתרחש עוד לפני ייעוץ שלפני חקירה, לא אפשרו לנו להיכנס

שירה קידר:  היומנאית בעצם שלחה אותנו לשער התחנה, לדבר עם הפיקוד הבכיר שהיה שם

שירה קידר:       הגענו אליהם והם סברו שהאירוע כבר מטופל

שירה קידר:  הם אמרו: ״מה פתאום, התחיל כבר הייעוץ

שירה קידר: ״ הם חשבו שיש כבר סרט נע

שירה קידר:  שאנחנו, עורכי הדין, פועלים בשטח ומייעצים לעצורים בתחנה, אבל זה לא מה שהיה, לא התחלנו

שירה קידר:  חזרנו בחזרה לתחנה, ליומן

שירה קידר:  זה לא אזור ממודר, זה האזור הציבורי והפומבי, כל אדם שיש לו תלונה או בירור לעשות מול המשטרה יכול להיכנס לשם ורק אנחנו היינו שם

שירה קידר:  אף אחד לא הגיע להגיש תלונה באותה עת

קריאה: לא נתנו לנו להיכנס, ניסינו

שירה קידר: גם לא היה חוקר תורן

שירה קידר:  היינו שם רק שלושה עורכי דין מטעם מערך העצורים

שירה קידר:  ושוב, לא היה קצין בתוך התחנה, באירוע, שיאפשר לנו להתחיל לייעץ לעצורים, בדגש על הקטין שהיה בתחנה

שירה קידר:  באותו רגע, בזמן שאני מדברת עם היומנאית ומנסה לדלות פרטים, הגיע איזה שהוא אדם בלבוש אזרחי, כמובן, בלי תג שם, בדיעבד הסתבר לי שזה קצין שמשמש כדובר המרחב והוא פשוט הדף אותי החוצה, אל מחוץ לתחנה

נעמה לזימי: ראיתי את זה בסרטון, הוא ממש דחף אותך

שירה קידר: הבאתי את הסרטון, אפשר להקרין אותו, זה באמת לא סרטון ארוך

שירה קידר:  הוא הדף אותי ומעוצמת הדחיפה, גם עף הכפכף שהיה לי על הרגל

שירה קידר:  הפניתי את תשומת לבו ואמרתי לו: ״תראה מה אתה עושה, תירגע״

שירה קידר:  הוא ידע שאני עורכת דין וידע שאני בתפקיד וזה באמת מביש

שירה קידר:  אני לא שואלת אותך אם יש לך תשובה לדבר הזה כי זו שאלה רטורית, אין לך תשובה לאירוע הזה

שירה קידר:  זה אירוע שהוא בפירוש חצייה של קו אדום

שירה קידר:  ככה לא מתנהגים, לא לאזרח ולא לעורך דין

שירה קידר:       אני מזכירה לכם, תפקיד המשטרה זה להגן על הציבור ולשרת אותו

שירה קידר:  לא הרגשנו לא שמשרתים אותנו ולא שמגינים עלינו

שירה קידר:  עכשיו אני רוצה ברשות גברתי, רק להתייחס לקטין, שבכל זאת באתי בשביל לתת לו ייעוץ

שירה קידר:  אחרי שנתתי לו ייעוץ, הקצין התעקש איתי ממש, שהוא עומד בחריגי חוק הנוער והוא הולך לחקור אותו לתוך הלילה

שירה קידר:  אני מדברת על מצב של עצור שהשתחרר כבר לקראת השעה 04:00, כן? הוא היה בתחנה ארבע שעות יותר מידי בתחנה

נעמה לזימי: שזה עומד בסתירה עם הדבר הכול כך נכון שאמרת, שהמשטרה תפקידה הוא לשמור על הדמוקרטיה הישראלית

נעמה לזימי:  פה אנחנו רואים ממש שימוש בכוח לצורך חריגה, ככה דמוקרטיות נופלות, זה משהו שצריך להגיד

שירה קידר: הוא התעקש שהקטין עומד בחריגי החוק ושהוא ייחקר לתוך הלילה, התווכחתי אתו וזה לא עזר לו להבין, הוא בכל זאת התעקש שהוא בחריגים ואמר שהוא יעביר אותו לתחנה אחרת כי באותה תחנה לא היה חוקר ושלקטין יש זכות לפחות להביא את אחד מההורים שלו או מבוגר אחראי, שיהיה אתו בחקירה, על הזכות הזאת הוא אמר שהוא ישמור, תודה רבה, ואמר: ״רק תגידי לאמא להגיע לתחנה אחרת, אני אעביר אותו לתחנה אחרת

שירה קידר: ״      אנחנו ממתינים, מדי פעם אני רואה אותו, שואלת אותו מה קורה ואחרי ארבע שעות הוא הודיע לי שהוא קיבל את העמדה הראשונית שלי ושהוא משחרר אותו בלי חקירה, שהוא יזמין אותך מחר לשוב לתחנה לחקירה, אחרי שהוא יישן לילה כמו שצריך, הוא לא ישן אגב, וממלא הוא קיבל את העמדה שלנו ושמר כביכול על זכויותיו

שירה קידר:  אז למה היה צורך בכל הסיבוב של הארבע שעות ויותר, בו הוא היה עצור לחינם, מעצר לא חוקי? אחרי יומיים קיבלנו את הסרטון שבו רואים את הרגע שלפני מעצרו

שירה קידר:       למה בעצם הקטין הזה נעצר? הוא הלך אחרי אבא שלו

שירה קידר:  הוא ראה את אבא שלו נעצר, הוא הבין שאין לו איך לחזור הביתה ורצה לפנות לשוטרים כדי לשאול: ״איך אני חוזר עכשיו הביתה? אין לי סוללה בנייד וזה ההורה שלי, הוא נעצר

שירה קידר:  מה קורה?״ הוא לא מספיק להחליף מילה עם השוטר ומיד נעצר

שירה קידר:  מדובר בכזה ילד חמוד, בן 15, שלימדו אותו ונתנו לו הנחייה שאיך שהוא נעצר לשים את הידיים ככה, כדי שלא יטענו שהוא תקף שוטרים וכך הוא עושה

שירה קידר:       יש לנו את הסרטון המלא וגם הצגנו אותו למשטרה

שירה קידר:  אגב, על ההתנהגות של השוטר כלפיי כבר הוגשה תלונה למח״ש, אני מקווה שראית

שירה קידר:  אני לא אתפלא אם התלונה שלי תיסגר, אני לא יודעת אם יש שם הליך משפטי, אבל כמו שאמרנו, אנחנו כבר הסקנו את המסקנות מהאירוע

שירה קידר:  אנחנו מייצגים את האזרחים ונתחיל להגיש תביעות אישיות כנגד השוטרים

שירה קידר:  את יודעת ממי למדנו את זה?      

נעמה לזימי: אני רואה פה גם את הסעיף של פנייה לגורם מתאים במקרה של תלויים בהשגחת עצור

נעמה לזימי:  שזה באמת המקרה של הקטין שרצה את אביו

נעמה לזימי:  זה ממש סעיף ברור שלא רק שלא צריך להיעצר עליו אלא צריך לטפל בו

גבי לסקי: במקרה הזה היו צריכים לא לעצור את האבא, אם יש לו קטין שהוא צריך להיות אתו ואין לו השגחה, צריכים להגיד לו לסור למחרת

נעמה לזימי: נכון

נעמה לזימי:  שירה, אני ממש מודה לך על הדברים

נעמה לזימי:  אני רוצה לעבור לעורכת הדין, חברת הכנסת לשעבר, גבי לסקי, תודה רבה שהגעת לכאן גבי, זכויותייך בנושא הזה הן רבות

נעמה לזימי:  מאז החוק שלך על המכת״זית נוספו עוד כמה כלים בעייתיים, כמו פרשים, צעקה ועוד

גבי לסקי: תודה רבה כבוד היושבת ראש וגם תודה רבה בעיקר למפגינים ולמפגינות, ולעורכי ועורכות הדין האדירים, שכולנו מטפלים ביחד בכל המעצרים

גבי לסקי:  אני חייבת לומר שבאותו ערב, אני הייתי בחמ״ל, הסתכלתי על החברים שלי, שמתרוצצים בין תחנות, על המפגינים שמגיעים וניסיתי למצוא את כל העצורים

גבי לסקי:  המקרה הזה הוא מקרה מצוין כמקרה בוחן להתנהגות כללית של המשטרה

גבי לסקי:  כי זה באמת קרה ביום שישי, אבל זה לא המקרה היחיד, זה לא מקרה ייחודי ויש כמה דברים שחייבים לתת עליהם את הדעת

גבי לסקי:       דבר ראשון: מחאה לגיטימית וחוקית, לא מפזרים באלימות, חד משמעית

גבי לסקי:  מדובר באנשים נורמטיביים שיוצאים להגן על הדמוקרטיה הישראלית, גם עבורכם, כבוד השוטרים

גבי לסקי:  אתם בעניין הזה, גם אזרחי מדינת ישראל לפני שאתם שוטרים והמלחמה של המפגינים היא גם עבורכם

גבי לסקי:  כדי שהמדינה הזו תהיה דמוקרטית

גבי לסקי:  אני שמעתי שאתם מתייחסים להוראות הרעש

גבי לסקי:  סעיף (2), כן

גבי לסקי:  אבל לפני הוראות הרעש יש את הזכות להפגין

גבי לסקי:  יש המון אמצעים איך לטפל בזה

גבי לסקי:  קצין חכם בשטח יודע איך להתנהל מול מפגינים ואיך לבקש להוריד קצת דציבלים ולעשות כל מיני דברים

גבי לסקי:       זו ממש לא עילה לפזר הפגנה, ממש לא

גבי לסקי:  אנחנו ראינו את פסקי הדין של בלפור, שם היו הפגנות קבועות, כמעט יום יומיות, עם מאהל מול הבית ובתוך שכונת מגורים ממש ובית המשפט אמר, שניתן להרעיש בכל מיני אמצעים, כולל תופים כולל מגפונים וכולי, עד השעה 21:30 ואז עד 23:00, כפי שקובע חוק העזר העירוני

גבי לסקי:  וחוק העזר של חוף הכרמל, כפי שבדקתי, מאפשר רעש עד השעה 23:00, לכן לא הייתה לכם אפילו סיבה להגיד להם לא להרעיש

שי דתיקה: הם אפילו לא ביקשו גבי

גבי לסקי: אז זה הדבר

גבי לסקי:  גם כשמפזרים הפגנה יש גם דרך לעשות את זה

גבי לסקי:  החוק קובע, לפי סעיף (152) ו-(153), שקודם צריכים להודיע, צריך לתת זמן סביר וכל הדברים האלה לא התקיימו במקרה הזה

גבי לסקי:  אז לא היה שום מילה

גבי לסקי:  דבר שני: שלושה אנשים לפחות הגיעו לבית החולים בגלל הפינוי שלכם, איך זה ייתכן שבמחאה לא אלימה, אזרחים צריכים למצוא את עצמם בבית החולים? זה דבר שלא יכול להיות, זה דבר שלא ייתכן שיקרה

גבי לסקי:       דבר שלישי: בגלל שאנחנו כבר מכירים את העבודה של המחוז ושל משטרת חדרה, אנחנו שלחנו מלכתחילה עורכי דין לתחנות שונות, כי אנחנו אף פעם לא יודעים לאן אתם לוקחים את העצורים וגם כשהיה לנו פיזור של עורכי דין, גם ביראון, גם בחדרה, גם באום אל פחם וגם בג׳סר, הוציאו מפגינים במרמה, מהדלת האחורית, מתחנה אחרת לאחרת

גבי לסקי:  החוק, חוק סדר הדין הפלילי ומעצרים, קובע באופן ברור שחייבים להודיע לקרוב משפחה ולעורך הדין, לאו נלקח העצור

גבי לסקי:  נקודה

גבי לסקי:  הדברים האלה לא צריכים לקרות רק ארבע שעות אחרי זה

גבי לסקי:  או במקרה של גידי, 24 שעות אחרי זה או 12 שעות אחרי זה

קריאה: בטח אם הוא בבית החולים

גבי לסקי: בוודאי

גבי לסקי:  זה צריך להיות דבר מידי

גבי לסקי:  אם יש אזרח שמסיבה כזו או אחרת פונה לטיפול רפואי, חייבים להודיע מיד לעורך דין או לקרוב משפחה

גבי לסקי:  שלא נדבר על האיזוק בבית החולים

גבי לסקי:  בושה וחרפה, שעצור צריך להיות אזוק למיטתו

נעמה לזימי: ויש לומר, שזה עצורים על הפגנה, לא מדובר פה בסכנה לשלום הציבור

גבי לסקי: אין שום חשד, לא להימלטות ולא לאלימות, לכן הדברים האלה לא יכולים לקרות

גבי לסקי:  לשר הבריאות יש עמדה מאוד חד משמעית וברורה בעניין זכויות אסירים ואי איזוק בבתי חולים

גדעון ברן: בבתי החולים היו שם חברים שלי וחברים של ההורים שלי, שראו אותי אזוק בבית החולים

גדעון ברן:  למה? למה אני צריך לעבור את ההשפלה הזאת? מה אני? טרוריסט? למה חברים שלי צריכים לראות אותי אזוק בבית החולים? התחננתי לשוטר שיביא לי כיסא גלגלים ושמיכה, רק כדי שיסתירו לי את זה, למזלי, אחרי שהתחננתי בפניו הוא הסכים, באמת כל הכבוד לו

גדעון ברן:  אבל למה אני צריך לעבור את ההשפלה הזאת? תעשו הפרדה בין טרוריסטים ועבריינים שמסוכנים לציבור, לביני

גדעון ברן:  מה עשיתי?      

גבי לסקי: זה חוסר שיקול דעת של המשטרה

גבי לסקי:  והדברים האלה לא היו צריכים לקרות

גבי לסקי:  אם אנחנו ממשיכים אנחנו נראה שזו לא התחנה הראשונה ומה שקרה עם עורכת הדין שירה קידר, זו פשוט שערורייה

גבי לסקי:  ביחסים שבין המשטרה לבין סנגורים, לא רק שלא נותנים לעורכי הדין להיות בתוך המשטרה, אני גם אגיד לכם שיש תחנות אחרות בהן לא נותנים לנו להיכנס בכלל

גבי לסקי:  גם בתל אביב, מוציאים את עורכי הדין אל מחוץ לתחנות המשטרה, כאילו שזה שטח סטרילי או שזה שטח פרטי של המשטרה

גבי לסקי:  לא, המשטרה היא גוף שמטרתו להגן על הציבור ועורכי הדין והציבור רשאים להיות בשטח התחנה

גבי לסקי:       אני יכולה להבין שאתם לא רוצים מהומה, אבל עורך דין מגיע לשם מתוקף תפקידו ולא עושה מהומות

גבי לסקי:  לא מוציאים מתחנת משטרה עורך דין שבא לייצג עצורים או מעוכבים

גבי לסקי:  בוודאי שבוודאי לא כפי שהוצאה עורכת הדין קידר, שזה פשוט, אני הייתי אומרת, שכל עוד מפקד המחוז לא משהה את אותו השוטר שככה התייחס לשירה, אנחנו לא נוכל להחזיר את האמון שלנו במחוז, כי ככה לא מתנהגים למי שבא לתת שירות

גבי לסקי:  דבר רביעי ואחרון: לגבי קטינים, כשעוצרים קטינים בשעות לילה החוק מאוד ברור, כפי שנאמר פה

גבי לסקי:       צריך להיות נוהל כתוב, ברגע שיש קטין ומבררים שזה קטין, משחררים אותו מיד עם פתק שיסור למשטרה

גבי לסקי:  כשלא מדובר בעבירות אלימות, אין חשד להימלטות ואין שום דבר, מיד כל קטין לא נשאר במעצר בשעות האלה

גבי לסקי:  מודיעים באופן מידי להורה ולעורך דין שהוא עצור

גבי לסקי:  אלה דברים שאנחנו צריכים שיהיו ברורים, דברים שלא יכולים לקרות ולא רק עם המפגינים שלנו אלא עם כל קטין

גבי לסקי:  דבר נוסף, אין דבר של התנאה של שחרור עצירים או אמירה על מקום הימצאם, בפיזור ההפגנה שבחוץ

גבי לסקי:  זו לא הפעם הראשונה שנתקלנו בזה, שאומרים למפגינים: ״תצאו ואז אנחנו נתחיל לשחרר

גבי לסקי: ״ או: ״תהיו בשקט ואז נגיד לכם איפה

גבי לסקי: ״ אין דבר כזה

גבי לסקי:  זה לא קשור

שי דתיקה: גבי, זה משהו ששנינו חווים אותו

שי דתיקה:  גם בסלמה וגם בהרצליה

שי דתיקה:  שמספר פעמים יוצאים שוטרים, מתנים את השחרור ואומרים: ״תלכו 100 מטרים הצידה ותהיו בשקט ואז נשחרר

שי דתיקה: ״     

גבי לסקי: אין דבר כזה

גבי לסקי:  היה לי מקרה עם קטין, שבאו ואמרו ב-04:00: ״אם ההפגנה לא מתפזרת אני אתחיל לחקור קטין

גבי לסקי: ״ תגידו לי, השתגעתם? איזו מין משטרה זו?      

נעמה לזימי: והוגשה תלונה על דבר כזה?      

גבי לסקי: הוגשה תלונה, עדיין לא קיבלנו שום התייחסות

גבי לסקי:  מאחר והמשטרה אינה אויב, המשטרה אמורה להיות השותף שלנו, כדי לאפשר לנו לממש את חופש הביטוי והמחאה

גבי לסקי:  אז תתחילו להתנהג כשותפים, לא כמשטרה פוליטית ולא כמשטרה של השר

גבי לסקי:  מאוד כואב לי להגיד את הדברים האלה, אבל הצטברו כל כך הרבה מקרים, של התנהגות פסולה של המשטרה, שנראה שזה מתחיל להיות מכוון כדי לפגוע במחאה, כולל הנחיות הזויות שיצאו, שפוגעות במחאה

גבי לסקי:  למשל מול מצודת זאב

גבי לסקי:  מדובר בדברים באמת הזויים, זה לא נראה טוב ולא מריח טוב

גבי לסקי:  אז אני מאוד מאוד מבקשת שכבוד היושבת ראש, תבקש תשובות קונקרטיות על ההתנהגות

גבי לסקי:  לא צריכים לחדד נהלים, צריכים ליישם את החוק והגיע הזמן שזה יקרה

נעמה לזימי: ממש ככה, זה גם נכתב

נעמה לזימי:  תודה רבה גבי

נעמה לזימי:  אני רוצה לעבור לכלנית שרון, פעילה ב- ‘Pink front’ , שנעצרה באלימות במרץ 2023

נעמה לזימי:  זה גם הוקרן פה בסרטון

נעמה לזימי:  תודה כלנית על שבאת היום

כלנית שרון: אז אני אגיד שזה רק המעצר שהוקרן פה

כלנית שרון:  ב-2020 פגעה בי מכת״זית

כלנית שרון:  והאלימות המשטרתית, אני מצטערת על המילה הצורמת, אבל אנחנו חוות וחווים אותה בכל הפגנה שלנו, בתל אביב ובחוץ

כלנית שרון:  אני לא זוכרת מי אמר פה שמדובר בחוסר שיקול דעת של השוטרים, אני לא מרגישה שמדובר בחוסר שיקול דעת, אלא במדיניות מכוונת שהולכת ומחריפה עם הזמן

כלנית שרון:       ברור שכאשר אנחנו יוצאות ויוצאים להפגין ומשבשים את הסדר הציבורי, כי במחאה מהסוג הזה, שהיא לא אלימה, זה הכלי שיש לנו כדי להביע את זעמנו, אז אני חושבת שצריכה להיות מדתיות ביחס של השוטרים כלפי המפגינים

כלנית שרון:  צריך להיות ברור שלא פועלים באלימות

כלנית שרון:  במרחב שלי, מתחילת ההפגנות ועד היום, אף פעם לא ראיתי מפגינים שמפעילים כוח על שוטרים בכוונה

כלנית שרון:  אף פעם לא ראיתי כזה דבר ואני נמצאת שם המון

כלנית שרון:  אני חושבת שחייבת להיות מדתיות בפעולות של המשטרה

כלנית שרון:  הפינויים המאוד אלימים שאנחנו חוות וחווים כל שבוע - - -      

נעמה לזימי: סליחה שאני קוטעת אותך, אני מזכירה גם את הבחורה הצעירה שהשוטר התקיף עם הסוס, יעל ראובן, שאמרו שהיא הכתה את הסוס, והיא בכלל מדריכה ברכיבה טיפולית על סוסים, מה שקצת סתר את הגרסה

כלנית שרון: יש לי פה תמונות בטלפון של המון ידיים של פעילות מ- ׳החזית הוורודה׳, עם סימנים מדחיפות של שוטרים

כלנית שרון:  לא ברור למה בחורה צריכה שיהיו לה סימן כחול של יד על היד שלה, כך שאני לא חושבת שיש פה מדתיות בשימוש בכוח וגם לא חושבת שמדובר בחוסר שיקול דעת

כלנית שרון:  אני חושבת שמדובר במדיניות, שאנחנו מרגישות אותה

כלנית שרון:  את דיברת על פוליטיזציה במשטרה וזה ממש משהו שמרגישים אותו בשטח

כלנית שרון:  חשוב לי להגיד שאני אקטיביסטית בשנים האחרונות ואני חושבת שמה שקורה לציבור מאז מחאת ׳בלפור׳ לפחות ובטח בארבעת החודשים האחרונים, זה שאנחנו מרגישות ומרגישים על גופנו משהו שציבורים אחרים בחברה הישראלית מרגישים כבר הרבה מאוד זמן

כלנית שרון:       אין גבולות גיאוגרפיים לאלימות ולדיקטטורה ואנחנו עכשיו פשוט חוות וחווים את זה על בשרנו

כלנית שרון:  אני חושבת שהמרכז והמסר שאנחנו צריכות וצריכים לצאת אתו מהישיבה הזאת, זה איך אנחנו ממשיכות את הפעילות של המשטרה כגוף מגן, מנותק מפוליטיקה, שהוא חלק מהחברה הישראלית

כלנית שרון:  כי אני בטוחה, שכמו שאמרתם, הרבה מאוד שוטרים מגיעים לשם מתחושת שליחות, אני יודעת את זה גם מהרבה מאוד שיחות שלי עם שוטרים בתחנת המשטרה והשליחות הזו איפה שהוא מקבלת איזו שהיא תפנית והסללה לדרכים אחרות

כלנית שרון:  אין לנו יכולת להאמין בכם אם לא תהיה את ההפרדה הזאת ולצערי המדינה לא הולכת לשם, אבל אני מקווה שנצליח לשמר את זה

נעמה לזימי: תודה רבה כלנית

נעמה לזימי:  אני גם רוצה להוסיף שאלה לפרוטוקול: האם ההנחיה על הגבלת הרעש לחצי שעה ביום היא הנחיה כתובה? אם כן, נבקש לקבל אותה ואם יש תשובה למשטרה אז גם נשמח לשמוע

נעמה לזימי:  אבל אני רוצה לתת לדובר הבא

שי דתיקה: זו הנחיה בתל אביב, מול מצודת זאב

נעמה לזימי: כן, אבל אני רוצה לקבל את זה כתוב ולהבין מה זה

נעמה לזימי:  לירון סמואלס, פעיל במחאת ההייטק

לירון סמואלס: אז את הרקע של מה שקרה בשישי, כמו שמישהו פה אוהב להגיד

לירון סמואלס:  אני נכנסתי לאירוע כשראיתי את הסרטון של רדמן ואת המרפקים שהוא קיבל שם לפנים

לירון סמואלס:  אני קודם כל רוצה להגיד שפגשתי עשרות שוטרים מעולים, בעשרו אם לא מאות ההפגנות שהייתי בהן

לירון סמואלס:  אני לא רוצה לציין שמות או מאיפה הם, כי יש לי הרגשה שזה יתנקם בהם

לירון סמואלס:  אחד הקצינים שאל אותי יום לפני חדרה: ״תגיד, איך אנחנו מגייסים יותר אנשים שיבואו אלינו למשטרה?״ אמרתי לו, תראו את הצד הטוב שלכם

לירון סמואלס:  אתם פה בשבילנו, זאת המטרה שלכם, אבל כל מה שרואים זה את ״התפוחים הרקובים״

לירון סמואלס:       אבל הנה, יום אחר כך אני נתקלתי במשטרה

לירון סמואלס:  וכן, אני גם אומר, זה ״תפוח רקוב״ אחד, אחד פה ואחד שם, אבל בחדרה כשיש עשרה ואומרים: ״אוקיי, נסתכל ונבדוק את זה

לירון סמואלס: ״ אני לא יודע אם זיהיתם אותי בסרטון, אני זה שעמד על המדרכה כמו שאמרו השוטרים, ובא אליי מפקד התחנה, הבנתי את זה רק בדיעבד וגם התווכחתי על זה עם אנשים כי חשבתי שאין מצב שזה מפקד התחנה

לירון סמואלס:  זוהר מסלוואי, בא ולקח אותי, חנק אותי, שוטר אחר תפס אותי מהמגפון שסביב הצוואר שלי וחנק אתי משם, הפילו אותי על הרצפה, נפלתי על הראש, אותו שוטר שתפס אותי מהמגפון אחר כך הרים אותי, לא מהידיים או מהכתפיים אלא מהרצועה של המגפון

לירון סמואלס:  אתה רואה פה את הצד הטוב שלי, אבל עד עכשיו אפשר לראות את כל הסימנים על חצי הצוואר פה

נעמה לזימי: נתן השראה לשמחה רוטמן

לירון סמואלס: נתן השראה

לירון סמואלס:  פה אני מלא בהשראות, גם פה אני מלא בהשראות, גם בכתפיים אני מלא בהשראות וגם ברגליים אני מלא בהשראות

לירון סמואלס:  ובמקום שהמשטרה תגן עלינו בכל מקום, זה מה שאני חטפתי

לירון סמואלס:  הכניסו אותי בכוח לתחנת המשטרה

לירון סמואלס:  על מה אגב? אני לא יודע להגיד לך

לירון סמואלס:  אני גם לא יודע אם הפרו את הזכויות שלי בתור עצור או מעוכב, כי אני אפילו לא יודע על מה קטפו אותי וגם לא יודע מה עשו איתי שם

לירון סמואלס:  חוץ מזה שהפגנתי אני לא יודע עוד דבר

לירון סמואלס:  עמדתי על המדרכה, כמו שאמרו ואמרתי במגפון לשאר הפגינים, שאני באתי לשוטרים כדי להגיד להם ש- ׳ביביסט׳ שהם הרחיקו כי הוא עשה שם פרובוקציות חזר עם חברים

לירון סמואלס:       שמתי את הדגל בצד, את המגפון מאחורי הגב, הייתי בחולצה חלקה, לא של מחאה

לירון סמואלס:  באתי בשקט לשוטר שהבחנתי שהוא היה הכי פחות אלים וקצין פשוט בא ודחף אותי

לירון סמואלס:  ניסיתי לחזור שוב והוא דחף אותי שוב

לירון סמואלס:  ואז כשאמרתי לשוטר, זה שאחר כך גיליתי שהוא מפקד תחנה, שבאתי אליו כדי להגיד לו שהגיעו פרובוקטורים, הוא אמר לי: ״מה אתה רוצה שנעשה? רציתם דמוקרטיה, הנה, גם להם מותר להיות פה״

נעמה לזימי: כן, הסימטריה הקדושה

נעמה לזימי:  צד אחד בא לפרק במכות עם אלות וצד שני בא להפגין על הדמוקרטיה

נעמה לזימי:  בבקשה, שני צדדים

לירון סמואלס: זו אפילו לא הייתה ההתחלה של אותו שוטר

לירון סמואלס:  גררו אותי בכוח, תוך כדי חניקה, אל תוך תחנת המשטרה

לירון סמואלס:  גם שם, הפילו אותי על הרצפה, אחרי החניקות התחלתי להרגיש היפר ונטילציה והכול, הגעתי למצב שהראש שלי כואב, אני מסוחרר ולא מסוגל לפתוח את העיניים והשוטרים, עוד מרגע שגררו אותי בחוץ, חוזרים ועדיין אומרים לי: ״יאללה קום קום, הכול בסדר, לא צריך הצגות עכשיו

לירון סמואלס: ״ בתוך התחנה הם ניסו להרים אותי בכוח

לירון סמואלס:  היה שוטר שאמר לעצמו: ״אם אני אסובב לו את הכתף מספיק הוא פתאום יוכל לעמוד לבד

לירון סמואלס: ״      זו תנועה שאני אפילו לא יכול להראות מהכאבים

לירון סמואלס:  הם עשו את זה שוב ושוב ושוב, וכל פעם נפלתי מחדש

לירון סמואלס:  ואז כשלקחו אותי לניידת, היה איזה שוטר שקיבל את השכל ואמר: ״נראה לי שהוא פצוע, בואו תעזרו לי להרים אותו

לירון סמואלס: ״ ואז, מפקד התחנה, שאני אגיד את השם שלו שוב כדי שלא יגידו לא ידענו ולא ראינו, זוהר מסלוואי, ואם יש פה מצלמות גוף אני אשמח מאוד שיבדקו אותן, לפחות אתם, אם זה משהו שאני לא יכול לקבל

לירון סמואלס:       מפקד התחנה אומר לשוטרים שלו, שמרימים אותי כי כנראה מבינים שיש פה מצב רפואי שמצריך לפחות להפסיק להגיד שאני משחק אותה, הוא בא ואומר, ואני מצטער שאני מדבר ככה בכנסת אבל זה שוטר שאמר לי את זה: ״יא בן זונה, אתה עושה הצגות״

לירון סמואלס:  ולשוטרים האחרים הוא אמר: ״תראו איך הוא יפסיק ברגע שכבר לא יראו אותו בחוץ״

לירון סמואלס:  ״יא בן זונה, אתה עושה הצגות״

נעמה לזימי: ככה הוא מסתכל על המפגינים

נעמה לזימי:  זה באמת הדימוי שיש לו

נעמה לזימי:  כשאתה אומר את זה אתה בעצם אומר מה הדבר הזה מגלם

נעמה לזימי:  הדימוי הזה על מפגינים, התפיסה הזו של המחה כאיזה שהוא מטרד, רעש רקע, אולי משהו בנראות

נעמה לזימי:  בכלל בלי הבנת העומק, שזה הזכות להפגין ולהיאבק על זכויות

נעמה לזימי:  יש חובה של המשטרה לתת לדבר הזה גב וזה מטריד מאוד

לירון סמואלס: כל מה שהם אמרו שם עשיתי

נעמה לזימי: צריך שיעור באזרחות לפני כניסה למשטרה, מה לעשות?      

לירון סמואלס: דיברנו על זה שלמשטרה יש את הסמכות להפעיל כוח במצבים מסוימים, אבל בן אדם שעומד על המדרכה, מדבר במגפון ומספר משהו שקרה ויש באים בחניקה ולוקחים אותו? אם ראית בסרטון, הוא הגיע, אחריו עוד אחד ואז קפצו עליי עוד כמה שוטרים, היו שם ארבעה חמישה לפחות

לירון סמואלס:  והשוטרים מסביב, במקום לעשות את התפקיד שלהם ולהגן על השוטרים מהשוטרים הפושעים והבריונים שהיו שם, מזנקים ישר כדי להרחיק את האזרחים שניסו להגן עליי, שצרחו: ״חונקים אותו״ וניסו לצלם

לירון סמואלס:       ואם זה לא היה השיא, אז אחר כך מפקד תחנה שקורה לי ״בן זונה״ ואומר שאני עושה הצגות

לירון סמואלס:  עוד שוטר אחר שאני אפילו לא יודע להגיד לך מי הוא, כי כבר לא יכולתי לפתוח את העיניים, אומר לשוטרים אחרים: ״תעבירו אותו למאחרי הניידת, שלא ייראו אותו מבחוץ

לירון סמואלס: ״ ושם הם המשיכו להטיח אותי על הניידת, להרים אותי ולראות אם אני נופל שוב, להושיב אותי ולהפיל אותי כדי שאדפוק את הראש שוב

לירון סמואלס:  וכשאני ביקשתי - - -      

נעמה לזימי: הוגשה תלונה?     

לירון סמואלס: לא

נעמה לזימי: אתה מתכוון להגיש?     

לירון סמואלס: אני אגיד לך את האמת

לירון סמואלס:  מצד אחד, אני לא מאמין שיקרה עם זה משהו, ומצד שני אני מפחד

קריאה: לא נשאר עוד ממח״ש כלום, באמת

לירון סמואלס: לפני יומיים הייתי פה בירושלים וקרו שני דברים מאוד מדכאים

לירון סמואלס:  הראשון, זה שקצת אחרי שיצאתי מתחנת הרכבת פה, מילא כל המפגינים מזהים אותי

לירון סמואלס:  בכל מקום שאני הולך: ״אה, אתה הוא מחדרה

לירון סמואלס: ״ שוטר, פה בירושלים, הסתכל עליי במבט מאיים ואמר: ״אני מזהה אותך

לירון סמואלס: ״ בדרך חזרה, מישהו שעבד פעם במח״שׁ - - -      

פולה קויש: אנחנו פושעים

פולה קויש:  תשמעו, אני יושבת פה ואני מדוכאת

פולה קויש:  אתם יושבים פה ורושמים, במח״ש זה וואלה, טוב, עוד כמה חודשים

פולה קויש:  יושבת הראש יושבת פה, תשמעי אני מדוכאת

פולה קויש:  אני פושעת

פולה קויש:  אני אמשיך לצאת להפגין, כולנו נמשיך לצאת להפגין, אנחנו עושים את זה שנים ואנחנו פושעים

נעמה לזימי: אני חושבת שמה שכלנית אמרה זה הדבר היותר מרכזי

נעמה לזימי:  בסוף, אנחנו בעצם רואים היום באופן פומבי, ציבורי ורחב, את מה שקרה שנים בחברות מסוימות ולא טיפלנו בזה, יש לומר

נעמה לזימי:  התעלמנו, לא האמנו כשנערים אתיופים חזרו בארון קבורה, חטפו מכות או שנתפרו להם תיקים

נעמה לזימי:  לא האמנו כשחרדים אמרו שסתם מפילים אותם עם מכת״זיות וכשציבורים אחרים חטפו אלימות

נעמה לזימי:  אני חושבת שבאיזה שהוא מקום, מה שקורה היום באופן פומבי וכל המדינה ערה אליו, אגב גם לא צוינה פה הקורונה, שגם שם היו הרבה בעיות, אבל זה חלק מתהליך של תיקון וריפוי

נעמה לזימי:       אני יודעת שזה קשה, אבל כשמוציאים את כל הדברים החוצה אז זה מאפשר גם לעשות תיקון וריפוי

נעמה לזימי:  תדעו לכם שכל מי שנמצא פה מאמין במשטרה, אין פה מי שחושב שצריכים לסגור את המשטרה ולהקים כל מיני מודלים קהילתיים, לא שאני מזלזלת בזה

נעמה לזימי:  אבל אנחנו מבינים שצריך משטרה, כולם פה

נעמה לזימי:  אבל זו צריכה להיות משטרה שאנחנו נסמוך עליה ונראה בה שותפה לשמירה על הדמוקרטיה ועל הזכויות הציבוריות שלנו

נעמה לזימי:  לא משטרה שנראה בה מגמות של התחנפות לשר, מחשבות על סבב הקידומים הבא, פוליטיזציה וכל מיני תהליכים שהם לגמרי חלק ממגמות שהופכות את המשטרה לפוליטית ולא למשטרה שהיא למען ישראל

נעמה לזימי:  זה מפחיד אותנו מאוד

נעמה לזימי:       אין לנו ספק שמי שבוחר להיות חלק ממנגנון אכיפת החוק רואה בזה איזו שליחות

נעמה לזימי:  אני גם הראשונה לומר שהתנאים של השוטרים הם מזוויעים

נעמה לזימי:  ושחלק מהבעיות קשורות לשכר עלוב והיעדר יכולת להעסיק את הטובים ביותר, לצערנו

נעמה לזימי:  אבל עדיין, לצד זה, חובת התיקון ושינוי הנורמות הם הכרח

נעמה לזימי:  חובת התיקון זה לא שינוי פקודת המשטרה לסמכויות השר כרשות יחידה שמחליטה, כמו מה שרוצים לעשות פה למדינה שלמה

נעמה לזימי:  אלא תיקון והתמודדות עם אותם מקומות

נעמה לזימי:       יצירת מנגנונים שיסייעו משטרה להתמודד עם פגועי נפש שהיא פוגשת ועם אוכלוסיות מדורות, וגם הבנה של כמה חשובה הפגנה, ביראת קודש

נעמה לזימי:  תראו, אנחנו זוכרים את ההפגנות של האתיופים, בהן ראינו שוטרים עם רימוני הלם כצמידי רגליים

נעמה לזימי:  כשהחלקנו את זה הלאה זה הוביל לכך שאנחנו פוגשים את זה היום בהפגנות וזה לא צריך לקרות

נעמה לזימי:  אני מצטערת לירון, אבל חייב לעבור רגע לדוברים נוספים

לירון סמואלס: משפט אחרון

לירון סמואלס:  דיברנו פה על זה שדברים נבדקים וממשיכים, אבל אני חושב שברוב המקומות בחברה האזרחית פה, אם מוגשת תלונה אזרחית נגד מישהו, אני לא רוצה לציין פה דברים ספציפיים כדי שלא ייכנסו פה להשוואות, אבל כשמוגשת איזו שהיא תלונה נגד מישהו, אותו אדם מורחק מהמקום עד שמבררים מה קורה

לירון סמואלס:  אדם שמוגשת כלפיו תלונה במקום העבודה, משאבי אנוש מרחיקים אותו מהמשרד עד שקורה משהו

לירון סמואלס:  אם יש חשד לאלימות, אפילו קלה, בכל מקום עבוה נורמטיבי, אותו אדם מורחק

לירון סמואלס:       יש לי הרגשה, שאני לא יודע אם כבר מאות אלפי או מיליוני אנשים בארץ שכבר ראו את הסרטונים שלי, אני לא ראיתי אגב, אבל אמרו לי שה מככב ב- Facebook, ב- Twitter, ב- TikTok ובאתרי חדשות, ויש לי הרגשה שזוהר מסלוואי עדיין עובד שם היום

לירון סמואלס:  אני פגשתי את עורכת הדין גבי לסקי, בשחרור עצורים בתל אביב ומפקד משטרה איים לעצור אותי, כי בתחנה שהיא בין תחנת רכבת לאיילון ויש שם שיפוצים של הכביש, אומר לי שאני עושה רעש ושקיבלו עשר תלונות ולכן הוא חייב לעצור אותי אם אני לא מפסיק את ההפגנה, מדובר באדם שלפני שעה עוד חנק מפגין, למרות זאת הוא עדיין נמצא במקום העבודה שלו ועוד מדבר איתי על לעצור אותי כי אני מדבר עם מגפון ליד תחנת רכבת?      זה לא כולם, צריך לבדוק את הדברים האלה

לירון סמואלס:  אבל צריך לעשות עם זה משהו על מנת להחזיר את האמון במשטרה

לירון סמואלס:  כי בתור מישהו שהיום מוציא אירוע עם שלוש צעדות לצומת רעננה, אני לא לוקח אישור ממשטרת ישראל והתלבטתי אם בכלל להודיע למשטרה, כי אני מרגיש פחות בטוח מזה שהמשטרה תהיה שם

לירון סמואלס:  אנחנו לא מפגינים אלימים ואלימות מתחילה ברוב המקרים כשהמשטרה נמצאת שם ולא כשהיא לא נמצאת

נעמה לזימי: תודה לירון

נעמה לזימי:  אני חוזרת אליך אילן, תודה שהגעת לכאן

אילן סמיש: אני מתבייש וכואב, שיש בין אחינו השוטרים, שעושים מלאכת קודש, מי שמפנים כלפינו אש

אילן סמיש:  הרי כפי שאמר הרמב״ם במשנה תורה, בפסוק הפתוח של שופטים: ״שוטרים המסובבים בשווקים וברחובות, לתקן השערים והמידות ולהכות כל מעוות

אילן סמיש: ״ מה שהיה לי ולעם ישראל בליל שבת, היה מעוות, אבל מעוות של ליקוי מאורות

אילן סמיש:  בערב שבת בחרתי להישאר בד׳ אמות ביתי ולא בהפגנה

אילן סמיש:  אבל מששמעתי שחברי הנערץ, משה רדמן, נעצר, יצאתי צפונה, בלי לדעת לאן

אילן סמיש:  אמרו חדרה, שם הוא נמצא

אילן סמיש:  הגעתי לשם, הייתי הראשון שהגיע, חניתי בחניון הציבורי בתוך מתחם התחנה, היו שם בודדים

אילן סמיש:  משפחה ומפגינים שהיו עם גידי, שנעצר, שכבר דווחנו מעורכת דינו שמנעו ממנה לראות אותו

אילן סמיש:       הרגעתי אותם, שכאחים לנשק אנחנו לא נזוז עד שהוא ישוחרר

אילן סמיש:  עודדתי אותו במגפון

אילן סמיש:  היה רק עצור אחד ותוך דקות הגיע שוטר שהודיע לי שאסור לי להפגין במתחם התחנה ושאני יכול להפגין בחוץ, שעליי לצאת או שאפונה בכוח

אילן סמיש:  מחוץ לתחנה, בצורה מסודרת, נאספו על המדרכה מאות, בהפגנה לא אלימה, בה קראו עידוד לעצורים

אילן סמיש:  בשער התחנה עמדו שורה של שוטרים, כולל עם M16

אילן סמיש:  ועצוב לי שהגענו לימים שיש מי שחושב שצריך להגן על תחנת משטרה עם M16, מפניי

אילן סמיש:  לאחר זמן מה, חילקו להם אזיקונים ואז הודיעו לנו שזו הפגנה לא חוקית ושעלינו להתפזר

אילן סמיש:  הם החלו לדחוף אותנו בכוח, על המדרכה, להרחיק אותנו משער התחנה כשאנחנו עומדים כל הזמן על המדרכה

אילן סמיש:       מפקד התחנה, סגן ניצב זוהר מסלוואי, החל ׳לקטוף׳ מפגינים לא אלימים מהמדרכה ולבצע מעצרים אלימים

אילן סמיש:  שמענו פה על החניקה והסחיבה האלימה, שזה היה מזעזע לראות

אילן סמיש:  כל פעם תופס מישהו, מכניס אותו פנימה יוצא החוצה ובוחר שוב מישהו, בצורה אקראית ועוצר אותו

אילן סמיש:  לא הבנתי איך לא עצרו אותי

אילן סמיש:  מימני, מאחוריי, ומצדדיי עצרו אנשים

אילן סמיש:  פתאום שמעתי שרדמן הועבר למשטרת יראון, ביקשתי לצאת משם, שוטר ליווה אותי לרכב, שהיה בתוך התחנה, הצלחתי לחלץ אותו ויצאתי ליראון, בדרך דיווחו לי שהוא באום אל פחם ולא ביראון, שיגעו אותו בין תחנות, נסעתי לשם ובאום אל פחם היו 200 אנשים שבאו לתמוך בארבעה עצורים כשהגעתי, עד סוף הערב היו שמונה עצורים

אילן סמיש:       גם שם, כמו ששמענו, לעורכי הדין לא נתנו גישה לעצורים

אילן סמיש:  אבל אני רוצה לציין משהו נפלא שקרה שם, אחינו, אזרחי אום אל פחם, השתתפו בתמיכה בעצורים

אילן סמיש:  תושב בית קרוב התלונן שאנחנו מפריעים לילדיו, אז לא הפעלנו זמבורות ובזמן התפילה במסגדים לא הפעלנו רמקול

אילן סמיש:  מימשנו שם בזעיר אנפין, כבוד הדדי של ״ואהבת לרעך

אילן סמיש: ״ גם השוטרים באום אל פחם התייחסו אלינו בכבוד ולא הפריעו להפגנת התמיכה

אילן סמיש:  לפנות בוקר, משה רדמן שוחרר, שוחרר לגמרי

אילן סמיש:  הגיע אמבולנס לקחת אותו

אילן סמיש:  לראות את הכאב העז שהיה לו בראש אחרי זעזוע מוח, אחרי שהוא הקיא בתחנה ולא נתנו לו טיפול מהר, כמו שצריך, כשהדבר הכי חשוב בזעזוע מוח זה לנוח בצורה מלאה

אילן סמיש:       זה היה לי כואב

אילן סמיש:  אני התנדבתי הרבה שנים במד״א ואני יודע מה זה כאבים

אילן סמיש:  בשעה 07:00 בבוקר השתחרר שם שחר, לא היה לו לאן ללכת, הסעתי אותו מאום אל פחם חזרה לחדרה, שם נאספו כמה מפגינים של משמרת הבוקר, כדי לתמוך בעציר היחיד שנשאר, גידי, שאבא שלו יצא ואמר שבמוצאי שבת ישימו אותו בפני שופט להארכת מעצר

אילן סמיש:  באתי לפה כדי לזעוק, אחים אנחנו, כולנו, השוטרים ואנחנו, כולנו חיילים בצבא הגנה על הדמוקרטיה, נאמנים לממלכה ולא למלך

אילן סמיש:  אני מוקיר ומעריך את העבודה הקשה של משטרת ישראל

אילן סמיש:  קורא מכאן למען כל עם ישראל, להגדיל את תקציב המשטרה ומערכת המשפט ובמקביל קורה לבער מהמשטרה את אלה שהתבלבלו

אילן סמיש:       אני רוצה לצטט דברים שאמרתי על הבמה בקפלן לשוטרים: ״אני יודע שקשה לכם בליקוי המאורות, כשבחפ״ק יושב שר עם 53 כתבי אישום

אילן סמיש:  כוחות הביטחון, אנחנו יודעים שאתם קרועים בינו לבין הרצון לישראל חופשית עם זכות הפגנה ואני מבקש למסור לכם מפה חיבוק גדול

אילן סמיש: ״ את זה אמרתי בקפלן

אילן סמיש:      גברתי היושבת ראש, למען ביטחון ישראל והחוסן החברתי, אני מבקש לסיים בקריאה: כמי שהפגין במקומות רבים, בכל מוצ״ש נואם על במה אחרת וכמי שרק במוצ״ש האחרון, אחרי מה שקרה בחדרה, חסם את איילון תוך שמירה על הסדר ועל הוראות המשטרה כשבאו לפנותנו, אני מבקש שתוודאו, שתוודאו, שלא רק שהשומרים ישמרו על החוק, אלא שתורת לחימה אחידה תוטמע בין כולם

אילן סמיש:  לא ייתכן שבכל תחנה יהיו חוקים אחרים, דבר שאנחנו רואים יום יום

אילן סמיש:  בפרשת השבוע שקראנו רק בשבת הזאת – 'בהעלותך׳, במדבר פרק ט׳ פסוק י״ד, נצטווינו: ״חוקה אחת יהיה לכם ולגר ולאזרח הארץ״

אילן סמיש:  לא איכפת לי אם כרגע יקראו לזה חוקה, חוק או קלפי משחק

אילן סמיש:  כפעיל במחאת ההייטקיסטים וכמנכ״ל Startup, ודאות וצדק הם הדברים הכי חשובים

אילן סמיש:  כדי שישראל לא תתפרק מבפנים כולנו חייבים לדעת מה מותר, מה אסור ואיך להתנהג במצבים שונים

אילן סמיש:  זה בנפשנו, הרבה מעבר לכוח שניתן לחיילינו ולשוטרינו

אילן סמיש:  כמו שכתוב בפסוק מהפטרת השבוע, זכריה ד׳ ו׳: ״לא בחיל ולא בכוח כי אם ברוחי״

אילן סמיש:       נסיים בלאחל: ״עושה שלום במרומיו, הוא יעשה שלום עלינו ועל כל ישראל ואמרו אמן

אילן סמיש: ״ תודה

נעמה לזימי: אמן

נעמה לזימי:  תודה רבה

נעמה לזימי:  אני רוצה לעבור לעומר וינוקור, פעיל מחאת הסטודנטים

נעמה לזימי:  תודה שהגעת

עומר וינוקור: תודה לך על ההזמנה

עומר וינוקור:  בוקר טוב לכולם

עומר וינוקור:  אני עומר, סטודנט לפסיכולוגיה באוניברסיטה העברית ונציג מחאת הסטודנטים

עומר וינוקור:  אני שמח מאוד להיות פה, להשמיע את הקול שלנו ושל צעירים רבים אחרים

עומר וינוקור:  דמוקרטיה היא שיטת ממשל שבה הממשל עובד עבור האזרחים ולאזרחים יש את הכוח לעצב את המדיניות הציבורית במדינתם

עומר וינוקור:  שיטת ממשל שבה האזרחים שותפים בשלטון, כן, שותפים

עומר וינוקור:  שותפות היא הרבה הרבה יותר מלשים פתק בקלפי פעם בארבע שנים, הרבה יותר אפילו מהתפקדות למפלגה כזו או אחרת

עומר וינוקור:  שותפות היא תפיסת עולם, שבה לי, כאזרח במדינה, יש חלק בשלטון, שבה יש יחסים הדדיים ביני לבין המדינה ומוסדותיה, יחסים של אכפתיות, מעורבות, קודם כל חברתית וכנגזרת שלה, גם פוליטית

עומר וינוקור:       מעורבות, אמון והשפעה על המתרחש סביבי

עומר וינוקור:  כי אני אזרח ומחובתי שיהיה לי אכפת

עומר וינוקור:  הדרך, אולי המשמעותית ביותר להשמיע את קולי כאזרח במדינה הזו, בין סבב בחירות אחד למשנהו, נטועה בזכות הכל-כך בסיסית להפגין

עומר וינוקור:  זו זכות בסיסית כי היא מאפשרת לי להשמיע את קולי

עומר וינוקור:  זו זכות בסיסית כי היא מאפשרת לי להביע ביקורת על השלטון, שהוא נשמת אפה של הדמוקרטיה

עומר וינוקור:  זו זכות בסיסית כי היא מאפשרת לי להיות שותף במדינה בה אני חי

עומר וינוקור:  הסיטואציה שבה נמצאים כוחות הביטחון, במציאות של הפגנות תכופות, היא סיטואציה מורכבת ביותר

עומר וינוקור:  פעם, פעמיים ולפעמים גם שלוש וארבע פעמים בשבוע, בלי קשר לעמדתם האישית, הם שומרים ומאפשרים את ההפגנות ברחבי הארץ

עומר וינוקור:       המשטרה מקבלת מנדט בלעדי מהחוק, להיות הגוף היחיד שמותר לו להפעיל כוח בתוך תחומי המדינה

עומר וינוקור:  אם נרצה, יש להם מונופול על השימוש בכוח

עומר וינוקור:  כשאנחנו רואים שוטרים, אנחנו צריכים וחייבים להרגיש בטוחים, בדיוק בגלל זה

עומר וינוקור:  מרביתם, לשמחתי הרבה, מתנהלים עם הכוח הזה באופן שמעורר הערכה אמיתית, ביכולתם לפעול במקצועית ולאפשר לי ולחבריי לממש את הזכות להשמיע את קולנו

עומר וינוקור:  לצערי הרב מאוד, ישנו קומץ שוטרים, שבשבועות האחרונים אנחנו שומעים עליו יותר ויותר, שכנראה לא מכיר בזכות שלי להשמיע את קולי ולהפגין

עומר וינוקור:       אותו קומץ ואני מדגיש, קומץ, בוחר להשתמש בכוח שיש לו באופן לא מידתי, שמופנה בשרירותיות ולהפעיל אלימות קשה כדי להשתיק אותי ואת חבריי, שכל חטאנו היה להתנגד בצורה בלתי אלימה

עומר וינוקור:  האירוע שהתרחש בשישי האחרון בקיסריה, הוא נורה אדומה ענקית, אזעקת אמת של ממש

עומר וינוקור:  כששוטרים מחליטים לעצור מפגינים בצורה אקראית, בלי שום נימוק הגיוני, כשגוררים את נציג מחאת הנוער, כשהוא מעולף ועיניו מכוסות, כשמונעים ממנו טיפול רפואי וכשלא מספרים להוריו היכן הוא מוחזק, זאת אלימות משטרתית בלתי מקובלת בעליל במדינה מתוקנת

עומר וינוקור:  וכשהממשלה הנבחרת שלנו שותק, היא תומכת באלימות הזו

עומר וינוקור:       הם מכתימים ומטמאים את כבודה של המדינה שאנחנו אוהבים ומערערים את האמון של האזרחים בה, באופן שיהיה קשה מאוד להשיבו בשנית

עומר וינוקור:  זה לא התחיל היום, היו שלל אנשים וציבורים שסבלו מאלימות חסרת פרופורציות

עומר וינוקור:  עלינו לגנות כל סוג של אלימות כלפי כל קבוצה או מגזר

עומר וינוקור:  לכן, אני פה היום כדי להזכיר את המשפט האלמותי, שכמו נחקק בליבה של האומה שלנו: שאלימות, ואני מוסיף, כל אלימות, היא כרסום יסודות הדמוקרטיה

עומר וינוקור:  אין לה מקום ברחובות שלנו, אין לה מקום בשיח ובטח שאין לה מקום, כשהיא מופנית מכיוונה של הממשלה שלנו ושליחיה

עומר וינוקור:  אין לה מקום במשטר דמוקרטי

עומר וינוקור:       אסיים בציטוט של מנהיג דגול נוסף: ״דמוקרטיות אינן מתמוטטות בתרועה, אלא בדממה, על ידי החלשה מתמשכת של מוסדותיהן ובמיוחד של שומרי הסף, מערכת המשפט והתקשורת והתרופפות הנורמות הפוליטיות

עומר וינוקור: ״ והאלימות שאנו רואים לאחרונה, אותה גם חוויתי אני על בשרי, כנגד התנגדות בלתי אלימה באופן מובהק, בצירוף שתיקה רועמת מהשלטון הנבחר, היא התרופפות מהירה וחדה של הדמוקרטיה הישראלית

עומר וינוקור:  ואני קורא לכל מי ששומע אותי להוקיע את האלימות הזאת מקרבנו

עומר וינוקור:  תודה רבה

נעמה לזימי: תודה רבה עומר, חזק מאוד

נעמה לזימי:  אני מזמינה את יערה בתר פוקר, כתבת של ׳מתחת לראדר׳, פלטפורמת צעירים מאוד חשובה, שעוסקת רבות גם בסוגיות האלה, של זכויות ודמוקרטיה

יערה בתר פוקר: תודה

יערה בתר פוקר:  אני נעמה

יערה בתר פוקר:  הגעתי כדי להשמיע את הקול של העוקבים שלנו

יערה בתר פוקר:  אני רוצה להתחיל בלספר קצת על ההיסטוריה שלי עם המשטרה

יערה בתר פוקר:  אני תמיד האמנתי שהמשטרה נמצאת פה כדי להגן עליי

יערה בתר פוקר:  אותה משטרה שכחה לערוך מסדר זיהוי בתלונת הטרדה מינית שהגשתי כשהייתי בת 17 ונאלצתי לבוא ולהעיד בבית המשפט, מול המטרידן

יערה בתר פוקר:  אז הבנתי שהמשטרה לא מצליחה לעשות את העבודה שלה כמו שצריך

יערה בתר פוקר:  כמו ששום דבר במדינה הזאת לא באמת מגשים את התפקיד שלו

יערה בתר פוקר:  בהפגנות בבלפור, ב-2020, ראיתי לראשונה שוטר שמפרק בן אדם במכות

יערה בתר פוקר:  חשבתי שזה היה אירוע נקודתי ושהגבלות הקורונה מחייבות שמירת סדר עודפת, אבל בלב ידעתי שזה לא נכון

יערה בתר פוקר:       כל מי שמכיר אותי יכול להעיד שאני לא בן אדם אלים, שאני תמיד מתקפת את הרב קו כשאני עולה לאוטובוס ובאופן כללי, אני בן אדם שנמנע מעימותים

יערה בתר פוקר:  כשהתחילו ההפגנות בקפלן מצאתי את עצמי ביותר ממשקים עם כוחות הביטחון

יערה בתר פוקר:  בהתחלה הם הכילו, היו סבלניים וגם כשהם עשו שימוש בכוח, זה לא היה ממש מופרז

יערה בתר פוקר:  אני חושבת שאפשר ממש להצביע על הרגע בו דברים הסלימו וזה יום השיבוש בו רב פקד מאיר סוויסה, השליך רימון הלם לתוך קהל מפגינים

יערה בתר פוקר:  אחד הסרטונים החזקים מהאירוע הזה הוא ראיון שנערך ב- ׳צינור׳, שמופיעה בו עמליה נוימן, שהיא חברה שלי מהתיכון ורואים אותה ממש נשכבת על הרצפה וסותמת את האוזניים

נעמה לזימי: היה פה גם שחר מור, שנפגע באוזנו, בדיון הראשון על האלימות המשטרתית

יערה בתר פוקר: מאז, מאיר סוויסה הפך לשם נרדף לשימוש בכוח מופרז מצד המשטרה והוא לא הראשון שזוכה להכרה כזאת

יערה בתר פוקר:  מזה כמה שנים טובות שיש כמה וכמה שוטרים, שהרבה מאזרחי ישראל מכירים בשמם הפרטי בשל ה- Record המכובד שלהם, של שימוש בכוח רב מאוד

יערה בתר פוקר:  זה נשמע הגיוני למישהו, שאלפי אזרחים במדינת ישראל יכירו שוטר בשמו הפרטי בגלל מוניטין של אלימות? אותו מאיר סוויסה, עצר את בן הזוג של אמא שלי, פרופסור ניר בנטל ושירה קידר עזרה לשחרר אותו

יערה בתר פוקר:  הוא עצר אותו באלימות כשהוא הפגין

יערה בתר פוקר:       אפשר לדון בשאלה האם יש הצדקה לאכיפה מוגברת בזמן הפגנה או אין, או מה מידת הכוח שצריך וראוי להפעיל על אוכלוסייה אזרחית ואיפה עובר גבול הטעם הטוב

יערה בתר פוקר:  אבל זה מרגיש כאילו למקבלי ההחלטות יש סדרי עדיפויות משלהם וככה הדיונים הערכיים והחשובים נדחקים לצד, בשל צורך דחוף להצביע על תקציב לרשות שקר כלשהו, והעולם ממשיך כסדרו

יערה בתר פוקר:  ביום העצמאות האחרון, אותו מאיר סוויסה קיבל אות הצטיינות מהמחוז נדמה לי - - -      

נעמה לזימי: מהתחנה

נעמה לזימי:  התחנה יכולה לעשות מה שבא לה, ככה הסבירו לנו

יערה בתר פוקר: בסדר גמור

יערה בתר פוקר:  אני בטוחה שמאיר הוא אדם מסור, שמשפחתו אוהבת אותו ושהוא באמת מאמין שהוא עושה את הדבר הנכון

יערה בתר פוקר:  אבל הוא, כפרט, מייצג משהו הרבה יותר רחב

יערה בתר פוקר:  הוא מייצג מדיניות, אם תרצו

יערה בתר פוקר:  הרי שוטרים לא לוקחים החלטות על דעת עצמם, הם מבצעים הוראות

יערה בתר פוקר:  מדינת ישראל אוהבת להשאיר בעיות קיימות ופחות אוהבת לפתור אותן

יערה בתר פוקר:  המשטרה נמצאת איפה שהוא בתווך

יערה בתר פוקר:  היא לא יכולה לפתור את הבעיה אבל היא כן צריכה להתמודד איתה

יערה בתר פוקר:  ובשיטה הישראלית מטפלים רק בתוצאות, אף פעם לא בבעיה

יערה בתר פוקר:       ביום שבת האחרון, העיתונאי בן כספית, צייץ שתמונות האזרחים מהמעצרים, גם שלכם, מזכירות לו תמונות של מעצרים של פלסטיניים

יערה בתר פוקר:  בפליאה שהטקטיקות האלה מופנות כלפי אזרחים יהודים

יערה בתר פוקר:  אותי זה ממש לא מפתיע, שמדיניות אכזרית שמופנית כלפי ציבור אחד, פתאום מופנית גם כלפי ציבור אחר

יערה בתר פוקר:  לאף אחד לא מגיע לחוות אלימות מוסדית, משטרית ושיטתית

יערה בתר פוקר:  גם לאנשים שעברו על החוק לא מגיע שינהגו בהם באלימות, בשביל זה יש לנו מערכת משפט

יערה בתר פוקר:  אבל כשהמנהיגים שלנו מנסים לפרק את מערכת המשפט, מתייחסים לחוק כהמלצה בלבד, עוברים על אמנות בינלאומיות ומפרים זכויות אדם, אז הכאוס הוא רק עניין של זמן

יערה בתר פוקר:       כשמלמדים ילדים שכוח ושליטה חשובים יותר מחמלה ומוסר, הם אולי יהיו חיילים מצוינים, אבל כבני אדם, המצפן המוסרי שלהם יהיה תקול

יערה בתר פוקר:  ביקשנו מהעוקבים של ׳מתחת לרדאר׳, לשתף אותנו במקרי אלימות משטרתית שחוו, כדי שנוכל לספר אותם כאן

יערה בתר פוקר:  כמות הפניות והסיפורים שקיבלנו והאלימות המטורפת שתוארה בכל אחד ואחד מהם, אולי לא אמורה להפתיע, אבל מעידה על מציאות מאוד עגומה

יערה בתר פוקר:  אחת מתארת כיצד שוטרים ריתקו אותה לגדר תיל, שחוררה לה את הרגל והצריכה זריקת טטנוס

יערה בתר פוקר:  אחר מתאר איך אחרי ששוטר שהתעלם ממנו לאורך שעות, כשביקש טיפול רפואי במעצר שכלל אגרופים ובעיטות, זיהה אותו אחרי שבועיים ושאל אותו בגיחוך אם הוא עדיין נזקק לטיפול רפואי

יערה בתר פוקר:       תיאורים של פגיעה בשמיעה מפגיעת מכת״זית, תיאורים של סדקים בצלעות וזעזועי מוח ושל שוטרים שמגדפים ומקללים אזרחים

יערה בתר פוקר:  אני לא כועסת על השוטר שזרק לי את המגפון לרצפה, גם לא על השוטר שפקד על פרשים להקיף אותי במעגל כדי שלא אזוז, גם אם זה אומר שהסוסים ידרכו עליי וגם לא על צוער מג״ב בן ה-18, שדחף אותי מהחזה שוב ושוב במהלך יום שיבוש, שבו ניסיתי להוביל צעדה דרך פארק הירקון

יערה בתר פוקר:  האירוע הזה של הדחיפות קרה בפארק הירקון

יערה בתר פוקר:  הם מילאו פקודות וחשבו שהם עושים את הדבר הנכון, גם אם זה אומר לבצע הטרדה מינית קלה על הדרך

יערה בתר פוקר:       אני לא כועסת כי אני יודעת שכל אלימות משטרתית שאני חווה כיהודייה בישראל, היא כאין וכאפס לעומת האלימות היום יומית שחווים מיליוני אזרחים שחיים פה, מצד אלה שאמורים להגן עליהם

יערה בתר פוקר:  אני כועסת על הממשלה, שמפקירה את החברה הערבית לפשיעה חסרת תקדים, ששולחת ילדים למלחמות, שמסרבת להכיר בצלקות ושמעדיפה באופן גורף, להתעלם מבעיות מוסריות קשות שנמצאות בחברה שלנו

יערה בתר פוקר:  האלימות המשטרתית שאנחנו חווים בהפגנות, היא בסך הכול עוד נדבך מצער של ארץ שמסרבת לדאוג ליושביה

יערה בתר פוקר:  תודה

נעמה לזימי: תודה רבה יערה, חזק מאוד

נעמה לזימי:  אני רוצה לעבור לליאת קובריגרו ואשמח גם להספיק את שי אז אשמח שהכול יהיה זריז, כי ב- 11:00 סוגרים אותנו ואשמח להקריא גם את הסיכום

נעמה לזימי:  אז תודה ליאת על שהגעת לכאן

ליאת קובריגרו: תודה נעמה

ליאת קובריגרו:  בשישי בערב אני נמרחת על הספה, שומעת שיש הפגנה בקיסריה ואני מנקרת

ליאת קובריגרו:  מתחילים להגיע סרטונים נוטפי אלימות, דם וכאוס

ליאת קובריגרו:  אני קולטת שיש עצורים ושומעת על משה רדמן, אני קופצת מהספה לאוטו, אוספת שתי חברות ותוך כדי תנועה נבין מה קורה ולאן נגיע

ליאת קובריגרו:  אנחנו מגיעות לתחנת המשטרה בחדרה

ליאת קובריגרו:  אני עם תוף, מתחילים להתאסף אנשים עם דגלים

ליאת קובריגרו:  מולנו חומת שוטרים בכניסה למתחם, שאומרים שאסור לעמוד על כביש הכניסה ומיד כולנו עולים למדרכות משני הצדדים

ליאת קובריגרו:  אנחנו אנשים ממושמעים

ליאת קובריגרו:  באנו לעודד עצורים ואנחנו רוצים שהם יישמעו וידעו שאנחנו איתם

ליאת קובריגרו:       פתאום מגיעים לעברנו כמה לוחמים שדוחפים בכוח, בהמשך אבין שהם יס״מניקים

ליאת קובריגרו:  אני כבר על החול מעבר למדרכה, עם התוף שקשור למותניי

ליאת קובריגרו:  אני מרגישה משהו שונה, אפל ואלים לעומת מה שפגשתי בהפגנות בעבר

ליאת קובריגרו:  ואז אחד, לא אוכל לשכוח את המבט הלוחמני על פניו, כזה שחוזר אליי בלילות, לופת אותי בזרוע, ממש מניף אותי באוויר על יד אחת, אני קצת גבוה

ליאת קובריגרו:  זו סיטואציה מאוד זרה לאישה נורמטיבית כמוני, שפוחדת משוטרים ובלי שאבין מה שקורה, אני מוצאת את עצמי בתוך התחנה

ליאת קובריגרו:  חולפת בכניסה על פני עורכי דין, שקוראים לעברי שהם תכף ייכנסו אליי

ליאת קובריגרו:       כאישה, מכניסים אותי לחדר לבד, עם שוטר ששומר עליי

ליאת קובריגרו:  אני לא מבינה מה קורה עכשיו ומחכה לפגוש פני מישהו מעורכי הדין שראיתי בכניסה

ליאת קובריגרו:  אני מאבדת תחושת זמן, מנותקת, רק שומעת את הקולות מבחוץ ויודעת שיודעים שאני פה ושידאגו לי

ליאת קובריגרו:  אנשים נכנסים ויוצאים, בהמשך מביאים שוטרת צעירה שתיכנס לשמור עליי

ליאת קובריגרו:  אני שומעת שמעבירים אנשים לכל מיני מקומות, שמות כמו ג׳סר א-זרקא ואום אל פחם נזרקים לאוויר

ליאת קובריגרו:  אני מרגישה כאילו מנסים להעלים אנשים בתוך כפרים

ליאת קובריגרו:  אף אחד לא אומר לי מה קורה איתי, רק הבנתי ממה שהם אמרו ביניהם, שאני מעוכבת ואחד מהשוטרים ששמרו עליי, הסביר לי שזה אומר שאני עוד מעט אלך הביתה

ליאת קובריגרו:       מביאים עוד ועוד אנשים, מכניסים אל החדר בעיקר תופים ומגפונים

ליאת קובריגרו:  כאילו יש פה איזה מבצע איסוף ציוד

ליאת קובריגרו:  שומעת שמדברים על אנשים שנפגעו ששוכבים על הכביש וגם הם לא יודעים מה קורה

ליאת קובריגרו:  כאילו לא מתרחש פה איזה נוהל מוכר

ליאת קובריגרו:  בהמשך ייכנס ילד בן 15

ליאת קובריגרו:  הלך אחרי אביו שנעצר ועצרו גם אותו

ליאת קובריגרו:  האב נעצר והועבר לאום אל פחם, אמא בבית ולא יודעת לאן הם נעלמו, אני מדברת אתו, רוצה לדעת שהוא בסדר, מבינה שעובר עליו מה שעובר עליי רק שהוא בן 15

ליאת קובריגרו:  הרבה שוטרים נכנסים ויוצאים, מכניסים אל החדר עוד שני גברים עצורים

ליאת קובריגרו:       אני מבינה שמוציאים אותם מהשער האחורי, כנראה לג׳סר

ליאת קובריגרו:  נשארת לבד, כנראה אחרונה, פחות רועש בחוץ, שומעת שמעבירים אותי

ליאת קובריגרו:  תכף מעלימים גם אותי

ליאת קובריגרו:  נכנסת לניידת בחצר האחורית, לכיוון השער האחורי, מכבים את האורות הכחולים כדי שלא יראו את הרכב שיוצא

ליאת קובריגרו:  מגיעים לתחנה שוממת באום אל פחם, הנה, זהו, הצליחו להעלים אותי, זה לא המקום הנכון, צריך לנסוע לתחנה אחרת

ליאת קובריגרו:  שם, כבר רואים אנשים עם דגלים בחוץ ויודעת שיבינו שהגעתי לפה

ליאת קובריגרו:  המשט האחרון, בעודי עייפה ומותשת, מקריאים לי רשימה של דברים שאני לא באמת יודעת איך הם קשורים אליי, לוקחים ממני טביעת אצבע, אומרים לי שאני מורחקת ל-30 יום מחדרה וקיסריה - - -     

גבי לסקי: שגם זה נגד החוק דרך אגב

גבי לסקי:  מותר למשטרה להרחיק עד 15 יום

גבי לסקי:  גם התנאים שהטלתם הם בניגוד לחוק

ליאת קובריגרו: אין לי משפחה

ליאת קובריגרו:  אין לי אנשים בבית שיבחינו שאני נעדרת

ליאת קובריגרו:  האנשים האלה שעושים רעש בחוץ הם המשפחה שלי

ליאת קובריגרו:  הרעש הזה גורם לי לדעת שהם יודעים שאני שם, שנעצרתי ושהם לא ילכו וישאירו אותי, גם אם יצטרכו לעבור מתחנה לתחנה כדי לחפש אותי

ליאת קובריגרו:  אם לא הם, הייתי מוצאת עצמי ביום שבת בבוקר עם הבגדים שעל גופי, עם טלפון בלי סוללה, מחפשת איך להגיע מאום אל פחם, הביתה, להרצליה

נעמה לזימי: ליאת, תודה רבה על השיתוף

נעמה לזימי:  מצטערת שי וסהר שלא נשמע אתכם, אבל אני לא יכולה מבחינת הזמנים

נעמה לזימי:      סיכום התנהלות המשטרה והפגיעה בחברה האזרחית: 1

נעמה לזימי:  הוועדה שמעה בזעזוע עדויות ממעצרים אלימים לשווא, הפרת זכויות של מפגינים ועצורים, דברים שנעשים במשך כמה חודשים

נעמה לזימי:  הוועדה פונה לשר לביטחון לאומי ולמפכ״ל המשטרה, לוודא שיש מילוי מלא בכל תחנות המשטרה, בדגש על מרחב מנשה, של החוק ושל נהלי המשטרה המעגנים זכויות עצורים ובכלל את הזכות להפגנה

נעמה לזימי:  עדכון מידי בדבר מיקום של עצור, זמן המעצר, קבלת טיפול רפואי ללא דיחוי ועוד

נעמה לזימי:  יש לומר כי אלה הן הוראות החוק עצמן

נעמה לזימי:       2

נעמה לזימי:  הוועדה קוראת לשר ולמנכ״ל לשים דגש ולפעול למיגור תופעות מעצרי שווא וטרטור המפגינים

נעמה לזימי:  הדבר יוצא תחושה של רדיפה ופוגע באמון הציבור במערכת אכיפת החוק

נעמה לזימי:  גם זה כמובן, בניגוד להוראות

נעמה לזימי:      3

נעמה לזימי:  הוועדה מבקשת לקבל מיפוי של ׳תחנות אדומות׳ בהפעלת כוח, על קיומן דיווחה הוועדה בדיון הקודם וכן לקבל דיווח על הצעדים שננקטו לשיפור המשמעת ומילוי זכויות מפגינים ועצורים

נעמה לזימי:       4

נעמה לזימי:  אנחנו רוצים לקבל נתונים על מקרי אלימות בתוך תחנות ומרחבים, ולדעת האם יש סטטיסטיקות שמראות כאן משהו חריג

נעמה לזימי:       5

נעמה לזימי:  הוועדה מבקשת מהשר ומהמפכ״ל לבחון יחד עם אנשי המקצוע הרלוונטיים, כיצד יש לאפשר למפגינים להיות מודעים לשינוי בהנחיות תוך כדי הפגנה, באופן המבטיח את חופש הביטוי ואת זכות ההפגנה

נעמה לזימי:       6

נעמה לזימי:  הוועדה מבקשת ממח״ש פילוח נתונים מינואר ועד כה, בדבר תלונות שהוגשו על רקע המחאה, לפי סוגי עבירה, כולל מעצרי שווא ואלימות משטרתית וכן לפי נסיבות

נעמה לזימי:  אנחנו נפלח את זה וגם נעשה את המיפוי כדי לעזור לזה

נעמה לזימי:       7

נעמה לזימי:  הוועדה מבקשת בירור פנים משפטרתי, לשאלה האם מארגני המחאות שהיו בסופ״ש האחרון ובכלל, מסומנים על רקע הנחייה כזו או אחרת, אם כן באיזה דרג

נעמה לזימי:  בנוסף, האם אכן קיימת הנחייה ליצירת חיכוך מכוון של הדרג המבצעי עם מפגינים לא אלימים, באופן המייצר פרובוקציה שמדרדרת לאלימות, בין המפגנים לבין מי שאמורים להגן עליהם

נעמה לזימי:       8

נעמה לזימי:  הוועדה מבקשת לדעת מה הוביל לחריגות מחוקיים ומנהלים כלפי מפגינים עצורים שחלקם קטינים, הן במרחב מנשה והן במרחב החוף

נעמה לזימי:       9

נעמה לזימי:  בהקשר זה, הוועדה מבקשת גם התייחסות בנוגע לחריגה מהחוק, שהובילה לאיזוק שווא בבתי חולים, לכיסוי עיניים, להסתרת מידע בדבר מקום המעצר ולהתניית שחרור של עצור בפיזור הפגנה

נעמה לזימי:  מבקשת לערב לנושא הזה גם את שר הבריאות, משה ארבל, שעמדתו בנושא ידועה מאוד

נעמה לזימי:      10

נעמה לזימי:  הוועדה רואה צורך בהשעיית מפקדים שהחליטו לפעול כך בתחנותיהם

נעמה לזימי:       11

נעמה לזימי:  הוועדה מבקשת לדעת האם ההנחיה על הגבלת הרעש לחצי שעה ביום היא הנחיה כתובה, אם כן, נבקש להעביר אותה לידי הוועדה

נעמה לזימי:       12

נעמה לזימי:  הוועדה מבקשת לדעת שלא מופעלת פרקטיקה של הטלת אחריות על מארגני ההפגנות, בגין פציעות ואירועים חריגים שמתרחשים במהלכן

נעמה לזימי:  מדובר בנוהל שבוטל ואין להחזירו

נעמה לזימי:  נוהל שבוטל בזמן המחאות במאבק הגז

נעמה לזימי:  יש לומר שאם הנוהל הזה חזר זה חמור מאוד

נעמה לזימי:       13

נעמה לזימי:  הוועדה תומכת בקריאה ליישום של תורת לחימה אחידה בין תחנות המשטרה

נעמה לזימי:       לסיום, יודגש שהוועדה אינה רואה במשטרה או בשוטריה אויבים חלילה, אלא בשותפים לשמירה על הסדר הציבורי, להגנה על שלום הציבור ועל הדמוקרטיה

נעמה לזימי:  הגם שעולות חריגות ברורות מהחוק, שיש לבדוק ולתקן

נעמה לזימי:      הוועדה מבקשת לכל האזרחים שהגיעו לכאן, במטרה לשמר את אדני הדמוקרטיה, את זכות ההפגנה ואת חופש הביטוי

נעמה לזימי:  הוועדה מחבקת את גידי, ששיתף באומץ את סיפור מעצרו הכואב

נעמה לזימי:  מי ייתן והדברים האלה לא יקרו יותר, תודה

שי דתיקה: אם אפשר להוסיף

נעמה לזימי: אין בעיה

שי דתיקה: אם אפשר להוסיף לפרוטוקול שאנחנו מבקשים, כמי שעמד שם מ- 21:00 והיה באום אל פחם ובכל מקום, אני מבקש מאוד לדעת, מי נתן את ההנחיה ליס״מ לחצות את הכביש, מרחק של 20 מטרים בערך ולהיכנס במפגינים

שי דתיקה:  אני אומר את זה בוודאות, כמי שהיה שם והיה גם בהפגנות אחרות, אם הם לא היו חוצים את הכביש לא היה קורה כלום

שי דתיקה:  ב-23:30 היינו הולכים

נעמה לזימי: נרשם

נעמה לזימי:  רק לומר, הפרוטוקול כבר נאמר למשמר הכנסת, והוא דיבר פה לאחר הפרוטוקול

נעמה לזימי:  בסדר? תודה

נעמה לזימי:  רק בגלל תחילת המליאה תכף

נעמה לזימי:       אני מודה לכם

נעמה לזימי:  אם יש אינפורמציה ספציפית שתרצו שנכיר כדי לחדד את זה, זה מצוין, תעבירו אלינו

נעמה לזימי:  לנו היה חשוב שכל הסוגיות המהותיות יעלו ויישלחו

נעמה לזימי:  אגיד גם שלוועדה יש סמכויות, חוזרים אלינו נתונים

נעמה לזימי:  לי, כח״כית שיש לה כבר 14 שאילתות שמחכות לתשובה רק מהכנס הקודם, מהכנס הזה שלחתי כבר איזה שמונה

נעמה לזימי:  אז יש לנו סמכויות ולכן חשוב מאוד להשתמש בסמכויות האלה

נעמה לזימי:  תודה